
Titolpaĝe; Lingvaj kursoj kaj sesio 
de KER-ekzamenoj en Gresillon, 
kunlabore kun ILELjam la trian 
fojon. Vidu la raporteton de Stefan 
MacGill surp. 25. 


Enkonduko 


Karaj Legantoj, 

En la nuna numero ni daŭrigas la kom- 
paradon de la BEK-kurso kaj la tradicia 
Cseh-kurso danke al s-ro KEEFE. Post 
la (viv)resuma artikolo de Franz-Georg 
ROSSLER (Germanio) en IPR 13/1, es- 
tas nun la vico de Zlatko TlŜLJAR (Slo- 
venio) kolekti siajn duonjarcentajn 
spertojn pri instruado. Ankaŭ la temo 
kaj nomo de Svetlana MlROŜNIĈENKO 
(Rusio) povas esti konataj al niaj ftdelaj 
legantoj, ĉar ŝi plurfoje verkis por ni 
artikolojn pri la ebloj utiligi literaturon 
en la instruado. En la numero prezent- 
iĝos juna ĉeĥa kolego, Miroslav 
HruŜKA, kiu laŭ la instigo de nia vic- 
sekretario verkis artikolon pri la temo 
„Kiel prelegi pri E-o?” 

Nia Ligo staras antaŭ gravaj ŝanĝoj: 
meze de julio ni ekhavos novan Prezi- 
danton. Pri la temo legu la enkondukan 
artikolon de nia vicprezidanto. Por la 
prezida posteno momente ni havas du 
kandidatojn, iliajn (alitemajn) artiko- 
lojn vidu sur paĝoj 18, 27 kaj 31. 

La nuna numero alportas ankaŭ mal- 
gajajn novaĵojn: forpasis tri eminentaj 
gekolegoj. La nekrologo pri s-ino 
Saranath (Barato) aparte malfruas, ĉar 
la informo pri ŝia morto alvenis al nia 
redakcio nur nun. Pardonu pro la mal- 
fruo! Karaj Saranath, Manfred kaj 
Boriŝa, ripozu en paco! 

Jozefo NEMETH, redaktoro 

Karaj legantoj 


Pro ŝanĝoj en la ILEI-estraro gravas klarigi la novan situacion, kaj ni uzas 
la plej konvenan formon informi vin ĉiujn per tiu enkonduko al la nova 
numero de IPR: 

Kiel konate, por troŝarĝiteco, tro multaj samtempaj 
farendaĵoj, nia prezidanto, Stefan MACGlLL, kiu dum 
multaj jaroj tiom sindone, plenenergie laboris por la 
bono de la Ligo, decidis rezigni kiel prezidanto de 
ILEI. Grandan dankon li meritas de ni ĉiuj pro la 
refortigado de ILEI en harmonia kunlaboro kun la 
aliaj estraranoj, pro la atingoj en la intema stabiligo 
kaj pli vasta ekstera prezentiĝo de la asocio. Ni ĝojas, 
ke li tamen ankoraŭ restas en la estraro kaj plenumas plurajn taskojn kiel 
respondeculo pri Juna amiko, kurso el25, retejoj kaj rilatoj kun UEA. 

ILEI do bezonas novan prezidanton, kiun la komitato elektos en la kunsidoj 
dum la ĉi-jara konferenco en Herzberg am Harz inter 12a kaj 18a de julio. 
Laŭ la statuto de ILEI, manke de prezidanto la estraranoj dividas la taskojn 
inter si. Mi, Zsofia KORODY, kiel vicprezidanto aŭtomate transprenis 
taskojn de prezidanto kaj laboros kiel ’aganta prezidanto’ ĝis julio 2013, 
sed ne kandidatiĝas por fariĝi prezidanto. Ekestis diskuto ene de la estraro 
kaj komitato, ĉu eblus elekti prezidanton per reta voĉdonado, sed tion la 
regularo ne permesas. La Elekta Komisiono meritas laŭdojn, ĉar ĝi faris 
gravan laboron serĉante novajn kandidatojn por prezida rolo. Intertempe 
alvenis kandidatiĝo de Mireille GROSJEAN kaj ankaŭ Radojica PETROVIĈ 
esprimis sian konsenton transpreni prezidantan rolon, sed ĝis la komitat- 
kunsido, eĉ surloke eblas ankoraŭ starigi proponojn aŭ sin anonci. Gravas, 
ke la komitato ricevu biografiojn kaj aspirojn de ĉiu kandidato por la 
prezida posteno. Kaj gravas, ke ĉeestu la komitatkunsidon sufiĉa nombro 
de komitatanoj por havi kvommon. Ni alvokas la landajn sekciojn de ILEI, 
ke ili zorgu pri anstataŭado, se iliaj komitatanoj ne povos fizike ĉeesti la 
kunsidojn. Bonvolu atenti, ke la konceman formularon devas subskribi kaj 
la komitatano kaj la anstataŭanto, krome estas bezonata la aproba subskribo 
de la sekciestro. La pretan dokumenton kun la originalaj subskriboj oni 
devas fizike prezenti antaŭ la komitatkunsido. La nuna estraro estas naŭ- 
kapa, kiu estas la maksimuma nombro laŭ la statuto. Kaj Stefan MACGlLL 
kaj Zsofia KORODY esprimis sian pretecon forlasi la estraron kaj fariĝi 

komisiitoj pri sia agadkampo, se per apero de nova prezidanto-kandidato 
ekster la nuna estraro la nombro de estraranoj altiĝos al dek. En tiu kazo la 
komitato devas ankaŭ elekti novan vicprezidanton. 

Mi elkore dankas al Stefan MACGlLL, kiu per konsiloj kaj transdono de 
laŭmonata taskolisto helpas al mi plenumi la prezidantecon, kaj same 
multan dankon al la gekolegoj en la estraro, kiuj dividas la farendaĵojn. Mi 
promesas fari ĉion eblan en la sekvaj kelkaj monatoj por certigi la senĝenan 
daŭrigon de la laboro de la estraro kaj esperas havi sufiĉan forton kaj 
tempon por la duobla rolo kiel aganta prezidanto kaj prezidanto de LKK de 
la 46a ILEI-konferenco. Mi invitas vin ĉiujn partopreni, ĝui la riĉan 
programon kaj la gastamon de Herzberg am Harz - la Esperanto-urbo. 

Kun multaj salutoj, 
Zsdfia KORODY, aganta prezidanto de ILEl 


BEK-Kurso kaj la tradicia Cseh-Kurso: Du malsamaj 
aliroj rilate la instruadon de la A- kaj O-finaĵo-sistemoj 


de Dennis EdwardKEEFE (Universitato de Nankino, Ĉinujo) 

En la lasta numero de Internacia Pedagogia Revuo mi 
skribis pri la Cseh-Kurso (ĈEK) kaj la BEK-Kurso 
(BEK), listigante kaj priskribante plurajn fundamen- 
tajn diferencojn inter la du instrusistemoj. Ekzemple, 
la BEK-kurso daŭras kvaroble pli longe ol ĈEK; BEK 
estas multmetoda kurso dum ĈEK estas nur rekt- 
metoda; BEK estas lemanto-centra, dum ĈEK estas 
instruisto-centra; BEK celas ne nur la paroladon, sed 
ankaŭ la legadon de literaturo en E-o kaj la kapablon 
sendepende ekutiligi PIV ktp. Mi konkludis, ke kva nk am neprofesiaj 
instruistoj ofte asertas, ke BEK kaj ĈEK estas similaj kursoj, tiuj kursoj 
estas tiel malsimilaj kiel karbo kaj kotono, ŝafoj kaj ŝipoj. 

En ĉi tiu artikolo, mi volas daŭrigi mian prikomentadon rilate BEK kaj 
ĈEK, kaj ĉi-foje mi eniros en la detalojn de la kursoj mem, komparante la 
instruadon de la finaĵoj de la A-vortoj kaj O-vortoj de E-o. Tiuj finaĵoj 
vidiĝas en la sekva listo de ok vortoj: bona, bonaj, bonan, bonajn, libro, 



IPR 13/2 >5 








libroj, libron, librojn. Entute estas ok tiaj finaĵoj, nome, -A, -AJ, -AN, - 
AJN, -O, -OJ, -ON kaj -OJN. 

La bona eklemo, la bona praktikado kaj la bona memstara utiligado de tiuj 
ok finaĵoj estas pli grava ol oni kutime supozas, ĉar, logike, se la lemanto 
ne bone scipovas tiun sistemon de finaĵoj, eĉ simpla ĉiutaga interparolado 
ne eblas. La ĉiutaga parolado bezonas verbojn, ĉiajn verbojn, kaj tiuj verboj 
postulas la bonan, ni dim seneraran utiligadon de la A- kaj O-finaĵo- 
sistemo. Prikonsideru la sekvajn, ege simplajn, ekzemplodonajn deman- 
dojn: Cu vi legis la novAJN artikolOJN en Libera FoliO? Cu viA kursO de 
EsperantO estas bonA kaj interesA? Cu vi ŝatas varmAN teON, aŭ 
malvarmAN? En tiuj tri malkompleksaj frazoj, el 24 vortoj jam troviĝas 11 
finaĵoj -O kaj -A, kaj kvin el ili postulas la akuzativan formon. Tiuj finaĵoj 
abundas kaj gravas. 

Por studi la instruadon de la finaĵoj, estas granda avantaĝo utiligi kaj BEK 
kaj CEK, ĉar ambaŭ kursoj ege klare indikas, kiam tiuj gramatikaj 
konceptoj ekinstmiĝas kaj kiel ili praktikiĝas. Tiu klara prezentado 
faciligas la komparon de la du lemsistemoj kaj helpas al ni pli bone 
kompreni, el kio konsistas tiuj du malsamaj aliroj por la instmado de E-o. 

Por fari mian interkomparadon mi utiligis la 
libron Baza Cseh-Kurso, la sepan eldonon 
reviziitan, eldonitan de Intemacia E-Instituto en 
lajaro 1987 [surfote: Andreo Cseh]. 

Por BEK, mi ĉerpas la materialon el la retejo 
www.bekkurso. info. 

En ambaŭ instmsistemoj, ĉiuj lemotaĵoj estas 
zorge dividitaj en lemopaŝoj. En BEK, la kema 
BEK (ĉar la BEK-ekzercaro estas nur parto de la 
tuto) estas 147 paĝoj da gramatika materialo, kaj 

98 lecionoj aŭ lemopaŝoj. En ĈEK aliflanke, estas 166 paĝoj (19 pli ol en 
BEK) kaj 264 punktoj aŭ lemopaŝoj (117 pli ol en BEK). 

Lemopaŝoj, do lecionoj en BEK kaj punktoj en ĈEK, estas similaj en 
ambaŭ kursoj. Ĉiu paŝo enhavas novajn gramatikaĵojn aŭ aliajn lemotaĵojn. 
Tamen la du kursoj malsimilas en tio, ke BEK ofte kunigas plurajn 
lemopaŝojn en la sama leciono, dum ĈEK prezentas nur unu gramatikan 
paŝon. Ekzemple, en lemopaŝo 1 de BEK estas, interalie, la ok personaj 

pronomoj: mi, vi, li, ŝi, ĝi, ni, vi kaj ili. Tiu ununura lernopaŝo en BEK iĝas 
kvar paŝoj en CEK. En CEK lemopaŝo 3 instruas: mi vi; lemopaŝo 10: li, ŝi; 
lemopaŝo 12: ĝi; kaj finfine, lemopaŝo 28: ni, ili. 

Tiaj prezentadoj, densa de BEK, maldensa de CEK, de lemomaterialo estas 
fundamenta diferenco inter la du instrusistemoj, kaj mi volas doni aliajn 
ekzemplojn por pli klare montri tion. En BEK ses lokaj nocioj ( super, sur, 
sub, dekstre de, maldekstre de, kaj inter) estas instmataj en unu lemopaŝo, 
dum en CEK ili etendiĝas sur kvin lemopaŝoj: 22 (sur), 65 (sub), 99 (inter), 
107 (dekstra, maldekstra), 195 (super). Nun ni komencas vidi, ke ĝenerala, 
organiza principo de CEK estas la limigo de nur unu kema koncepto ĉe ĉiu 
paŝo, dum en BEK estas pli ol unu ĉiupaŝe. Tiaj samaj diferencoj, 
plurkoncepto-instruado en BEK, kaj unukoncepto-instruado en CEK 
ekzistas ankaŭ por la A- kaj O-fmaĵoj, la ĉeftemo de mia artikolo ĉi tie. Ni 
memoru, ke estas ok el tiaj finaĵoj. En BEK la tuto estas instruata en nur 
kvar lemopaŝoj, dum en CEK ili estas prezentataj en sep paŝoj. En BEK ili 
instmiĝas inter lemopaŝoj 2 kaj 13, dum en CEK, inter paŝoj 4 kaj 47. 

Mi poste parolos pri la konsekvencoj, laŭ mi, de la malsimilaj prezentado- 
tempoj de BEK, relative mallonga, kaj de CEK, relative longa. Nun ni 
rigardu la ordon de la instmadoj de la A- kaj O-fmaĵoj, kaj ankaŭ kelkajn 
ekzemplojn kiujn BEK kaj CEK utiligas por la instruado. La ekzemploj 
montros alian lundamentan diferencon inter la du instmsistemoj. 

Finajo -O . Konceme la sistemon de la ok finaĵoj, ambaŭ instmsistemoj 
lemigas, unue, la fmaĵon -O, BEK ĉe la 2a lemopaŝo kaj CEK ĉe la 4a. En 
BEK troviĝas la nomoj de Eŭropaj landoj kaj urboj kiel HispaniO kaj 
MadridO, FranciO kaj ParizO ktp. CEK, aliflanke, utiligas la profesiojn 
kiel instruistO kaj lernantO (ankaŭ en la BEK leciono), kaj oficistO, 
inĝenierO, direktorO, redaktorO ktp. Utiligi la profesiojn estas bona ideo 
de CEK. Gi estas facila kaj rekte rilatas al la gelemantoj. Utiligi la landojn 
kaj urbojn, aliflanke, estas iom pli malfacila, ĉar kiel konate, kelkaj 
esperantistoj preferas la formojn kiel Hispanujo, Francujo ktp. Krome, la 
lando kaj urbo-nomado ne tiom rekte rilatas al la gelemantoj. Tamen, BEK 
funkcias spite al tiaj problemoj. Per detala analizo de partoj de iu kurso aŭ 
kursaro, ni ne tro konkludu pri la tuteca pedagogia efiko. Tio kio gravas 
estas la fina atingo kaj la longdaŭra rezulto de la instrusistemo, ĉu ne? 

Finajoj -A, -AJ kaj -OJ . BEK elektas instrui la finaĵon -OJ ĉe lemopaŝo 8 
kaj la finaĵojn -A kaj -AJ ĉe paŝo 11 dum CEK utiligas -A ĉe paŝo 16, -OJ 

ĉe paŝo 27 kaj -AJ ĉe paŝo 29. Mi pensas, ke ambaŭ aliroj estas pedagogie 
pravigeblaj. Se la konceptoj estas instruataj en mallonga tempoperiodo, ne 
tiom gravas, ĉu tiu aŭ alia koncepto alvenas unue aŭ alvenas poste. 
Maloportunas nur se la verkisto de lemosistemo misordigas la konceptojn. 
Ekzemple, instruante KIA antaŭ la adjektivoj kiel blua, granda, bona, aŭ 
KIOM DA antaŭ la numeroj kiel unu, du, tri, KION VI PENSAS PRI antaŭ 
manieroj esprimi pensojn kiel Mipensas, ke... Mi opinias, ke... Mi kredas, 
ke... kaj similajn, oni misordigas la konceptojn. 

Finajoj -AN, -ON, -AJN kaj -OJN . BEK prezentas ĉiujn akuzativajn 
formojn de la finaĵoj en unu lemopaŝo, numero 13. CEK, aliflanke, utiligas 
tri lemopaŝojn, numerojn 40, 46 kaj 47. La aliro de ĈEK por la akuzativa 
formo, parenteze, estas interesa kaj fama. Mi rakontu la anekdoton, kiu 
troviĝas en la gvidlibro de Cseh: estas ĝuste ĉe ĉi tiu lemopaŝo, kie Andreo 
Cseh decidis enkonduki la vorton amas. Li rakontas, ke li decidis ekuzi tiun 
vorton post kiam iu fraŭlino de lia kurso ne plu ĉeestis post la tria leciono, 
ĉar la kurso estis enuiga kaj nur utiligis vortojn, kiuj ne estis “interesaj.” 
Laŭ Cseh, la interesa vorto verŝajne estis „amas”, kaj post tiu momento, li 
utiligis ĝin por instmi la akuzativon, do la finaĵo -ON en la lemopaŝo 40. 
La komercisto amas la oficistinon. 

Post tiu prezentado de la instruado de la A- kaj O-sistemoj, nun iel tabelo- 
resume, ni komparu la prezentadon de la -A kaj O-finaĵoj en BEK kaj ĈEK. 


Finaĵoj 

BEK 

ĈEK 


ĉe paŝo 

ĉe paŝo 

-0 

2 

4 

-OJ 

8 

27 

-A 

11 

16 

-AJ 

11 

29 

-AN 

13 

46 

-ON 

13 

40 

-AJN 

13 

47 

-OJN 

13 

47 

En ĉi tiu tabelo pli klare videblas, ke la instruado de la finaĵoj en BEK 
multe pli koncentriĝas ol en CEK. BEK utiligas nur 13 lemopaŝojn, dum 
CEK uzas 47. Krome, en BEK, 6 el 8 de la finaĵoj instruiĝas en nur du 
lecionoj (lemopaŝoj 11 kaj 13). Laŭ studhoroj la tuta instmado kaj 
praktikado de la finaĵoj por BEK, en eŭropaj kursoj, estas eble 4 horoj, dum 
la tempo por CEK prenas eble 12 horojn. 

Pro la koncentriĝo de la instruado de la finaĵoj en BEK mi konkludas, ke 
ESTAS MULTE PLl FACILE AL LA BEK-KURSGVIDANTO prepari 
siajn lecionojn kaj paroli kun la gelemantoj, starigante demandojn 
spontane. Kial? Car la kemo de iu ajn kurso, rekta aŭ alia, estas verboj. Se 
la lemanto ankoraŭ ne havas la KOMPLETAN sistemon de fmaĵoj en sia 
memoro (-A, -AJ, -AN, -AJN, -O, -OJ, -ON kaj -OJN), la instruisto devas 
tre tre zorge, kaj mi dims tro zorge, pensadi pri la elekto de verboj en eĉ tre 
simplaj kazoj. Ekzemple, se la instmisto volas demandi: Ĉu vi havas 
biciklon? Ĉu via amiko havas gefilojn? Ĉu vi ŝatas ruĝan vinon aŭ blankan 
vinon? Ĉu vi kutime legas fikciajn librojn aŭ nefikciajn librojn? En tiuj 
kvar simplaj demandoj, la respondoj jam devus utiligi la tutan finaĵan 
sistemon: -A, -AJ, -AN, -AJN, -O, -OJ, -ON kaj -OJN. En la BEK-Kurso, 
la kursgvidanto bezonas scii nur, ke la gelemantoj jam finis lemopaŝon 13. 
En CEK oni devas scii ĝuste, kie la lemantoj troviĝis en la iel komplika, 
iom longa gramatika paŝaro. 

CEK, tamen, havas siajn avantaĝojn. La limigo de la gramatikaj lemopaŝoj 
al nur unu finaĵo vaste simpligas la eklemadon de ĉiu koncepto. Teorie, 
CEK similas al la eduko-filozofio de la Flarvarda profesoro pri psikologio 
B. F. Skinner, kies teorioj pri lernado influis lingvo-instmadon en la 50aj 
kaj 60aj jaroj en Usono. Skinner, kiu proponis lemadon per programitaj 
maŝinoj, zorge dividis la lemo-ŝtuparon en ege malgrandajn ŝtupojn, por ke 
la lemanto ĉiam sukcesu. Tion mi vidas ankaŭ en CEK. 

BEK, aliflanke, kiel baza filozofio, neniam maksimume simpligas la 
lemopaŝojn. Je ĉiu lemopaŝo estas ofte pluraj elektoj de gramatikaĵoj. La 
lemanto neniam povas respondi pensante nur pri unu lemitaĵo. Li aŭ ŝi 
devas elekti inter du, tri aŭ eĉ pliaj. En CEK, kutime estas nur unu nova 
elekto pri gramatikaĵoj. Tro simpla, laŭ mi, sed certe ekzistas situacioj, en 
kiuj la simpligo de lemomaterialo povas helpi al la gelemantoj. 

Se BEK estus rektmetoda, parola lemosistemo - kaj ĝi emfaze ne estas tia, 
ankaŭ ĝi alstrebus tian simpligon, bazan trajton de CEK pro neceso. Sed 

memoru antaŭ ĉio, ke BEK ne estas rektmetoda sistemo. Gi baziĝas sur 
skribaj demandoj, sur videbla ekzercaro, sur gruplaboro sendepende de la 
kursgvidanto. Krome, en la ĉiutagaj hejmtaskoj, ĉiam estas la devigo lemi 
la vortojn de la sekvaj dek paĝoj antaŭ ol ĉeesti la sekvan lecionon. Tiu 
parto de BEK utiligas la tradukan metodon, tamen, tradukado de vortoj, ne 
de gramatikaĵoj nek frazoj. 

Por konkludi, mi ĉiam rekomendas trarigardon kaj eĉ profundan studon de 
la tradicia CEK. Mi konas neniun alian kursomaterialon tiel bone kaj tiel 
zorge kolektitan kaj aranĝitan. Tamen, en CEK ni ankaŭ vidas kelkajn el la 
teoriaj kaj praktikaj limoj de ĉiaj rektmetodaj kursoj. Tro da malgrandaj 
lemopaŝoj, dise etendataj sur horoj, tagoj, semajnoj kaj eĉ monatoj, multe 
malfaciligas la instman taskon de la kursgvidanto. 

Mi esperas, ke mia komparado de BEK kaj CEK helpas al vi, kara 
instruisto, eble komenci koncepti la instmadon de E-o per pluraj, aliaj 
vidpunktoj. Mi atendas viajn komentojn kaj kritikojn, ĉar mi ankaŭ bezonas 
pliajn kaj novajn vidpunktojn kaj eble ĝuste la viaj helpos al mi. 


Kiel prelegi pri Esperanto? 


de Miropiro (Miroslav HruŜKA), Ĉeĥio 


Kiel prelegi pri E-o? Aŭ alie dirite: kiel prezenti al 
publiko E-on? Relative facila demando, malfacila 
tamen estas la respondo. Miaopinie, ne ekzistas iu 
ĝenerala koncepto, ĉar ĉio dependas de tio, al kiu vi 
volas prezenti E-on. Tamen, tiu ĉi teksto estas celita 
kiel kontribuo al diskuto pri prezentado, ĉar sen bona 
prezentado oni ne povas atingi intereson de homoj por 
lemi E-on. 

Miaj spertoj ĉefe devenas de prelegoj por junuloj. 
Bone, iam mi mallonge prezentas E-on ankaŭ al homoj pli aĝaj ol mi 
(kutime dum iu diskuto pri ŝatokupoj), iam mi mencias E-on dirante al iu 
persono mian retpoŝtan adreson, kiu ekzistas en la retejo „esperanto.cz” kaj 
se homoj ne komprenas, kiun adreson mi diras al ili, mi ripetas la vorton 
kaj aldonas, ke temas pri intemacia lingvo. 

Sed ni revenu al spertoj pri prelegado por junuloj. Mia unua iom pli serioza 
prelego estis en la aŭtuno 2008 en mia mezlemejo. Tiam mi preparis 
komputilan prezentaĵon. Ĉar mi sciis, ke mi plej verŝajne povos uzi du 
preskaŭ tutajn instruhorojn (ambaŭ po 45 minutoj), mi povis komenci kaj 
fmi mian prezentadon per filmo „Esperanto estas...” (fakte, tiam ekzistis 
nur du partoj de la filmo, kiuj laŭ mia opinio por tiu ĉi okazo taŭgis, ĉar 
ĉefe en tiu dua filmo oni pli bone povas aŭdi la lingvon). 

Mia komputila prezentaĵo konsistis el la jenaj partoj: Unue mi mallonge 
respondis al la baza demando „Kio ĝi estas?”, poste mi priskribis skize la 
aŭtoron de E-o, do Zamenhofon, ke oni havu imagon pri tio, kial li kreis 
E-on. Kiel tria parto sekvis mallonga historio de E-o (per kio mi klarigis, ke 
estis jam ŝanco, ke E-o estu akceptita kaj uzata en Eŭropo). Poste mi 
montris skize la gramatikon de E-o kun kelkaj facilaj ekzemploj (sistemo 
de substantivoj, adjektivoj, verboj, pronomoj, pluralo kaj akuzativo). La 
sekcion pri gramatiko mi finis per klarigado, kiel en E-o eblas krei novajn 
vortojn (kun komparo kun la sistemo de la konata konstrua ludo LEGO kaj 
la prezentado de la kreado de mia ŝatata vorto „preĝejemetulo”). 

Post tiu ĉi eble iom enuiga parto de prezentado, mi komencis prelegi pri 
jenaj temoj: kulturo (do literaturo, filmoj, muziko, ĉiam kun iu praktika 
ekzemplo, en la kazo de muziko oni povis aŭskulti Pafklikon). La lasta 
parto de mia prezentaĵo temis pri renkontiĝoj, ebloj trovi novajn amikojn, 
havi fascinajn rememorojn kaj spertojn, vojaĝi tra la mondo. Kaj ankoraŭ 
antaŭ la fmo kelkaj notoj pri la uzado de E-o en interreto (ĉi tie mi mencias, 
ke Facebook ekzistas ankaŭ en E-o, kaj tie estas granda E-a komunumo). 

Tiun ĉi komputilan prezentaĵon mi prezentis entute jam sepfoje kaj 
kompreneble, malgraŭ tio, ke la prezentaĵo komputila funkcias bone, mi 
iam ĝin ĝisdatigas (ĉefe landojn, kiujn mi vizitis per E-o). Kaj kompren- 
eble, ne indas dum printempo prezenti al aŭskultantoj kristnaskajn kantojn 
en E-o. Kaj ne ĉiam mi povas kun mi kunporti multajn librojn aŭ DVD-ojn, 
do mi tamen decidas, kion kunporti - pro tio ĉiu prelego estas iom alia. 

La lastan prelegon pri E-o mi havis en oktobro 2012. Tiam mi iel kalkulis 
pri tio, ke mi ne havos tempon prelegi tre longe kaj certe mi ne povos 
prezenti parton de la filmo „Esperanto estas...” 

Do, la komputilan prezentaĵon mi iom mallongigis antaŭ forveturo al la 
bazlemejo, kie mi planis prelegi. Tio signifis, ke mi kelkajn bildojn de miaj 

vojaĝoj forigis kaj anstataŭigis per aliaj bildoj, sed jam en malpli granda 
kvanto. Per bildoj mi ĉefe volis montri, ke mi danke al E-o povis viziti iom 
ne kutimajn lokojn kaj ankaŭ, ke tiuj estas allogaj. 

En mia kazo tio estis foto antaŭ forveturo de Frankfurt am Main per TGV- 
trajno, foto de mia vizito en Jalto kaj foto de vizito en Ĉemobilo. La serio 
de tiuj tri fotoj certe vekis intereson de ĉiuj aŭskultantoj, do mia konkludo 
estas (almenaŭ por kazoj, ke vi volas prelegi al junuloj): prelego pri E-o ne 
rajtas esti enuiga - ĝi devas montri ion novan, malkutiman! Tio povas ĉefe 
esti fotoj de viaj vojaĝoj, sed ne forgesu ankaŭ komuniki kun viaj 
aŭskultantoj - vi povas peti ilin, ke ili mem provu diveni vortojn surbaze de 
iu antaŭa facila kaj klara ekzemplo. 

Aktivigi aŭskultantojn laŭ mi ankaŭ eblas tiel, ke vi disdonos portempe al 
ili iun E-an libron aŭ kodiskon de iu E-a muzik-grupo. Se tio eblas finance 
por via E-organizo, kunportu al viaj aŭskultantoj iujn materialojn, kiujn oni 
povas preni hejmen (tio ne nepre devas esti DVD-oj „Esperanto 
elektronike”, kiuj tamen estas sufiĉe malmultekostaj), tio povas esti flug- 
folioj kun skiza gramatiko (tamen pli detala ol tiu, kiun vi mem prezentos 
en via prelego) kaj ligiloj al plej gravaj retejoj aŭ kontaktoj en via lando aŭ 
kalendaretoj kun ligiloj al lemu.net!). Se vi ne povas doni al ĉiuj 
aŭskultantoj iun donaceton, pripensu preni iun donacon almenaŭ al tiu 
homo, kiu unue prezentos vin (en mia kazo tiu estas kutime instruistino en 
lemejo) kaj poste lasos vin prelegi. Kiel donacon mi povas rekomendi ĝuste 
la DVD-on „Esperanto estas...” aŭ „Esperanto elektronike” aŭ broŝuron 
„Malkovru Esperanton”, se vi posedas oficialan printitan version (en mia 
kazo ĉeĥa versio ekzistas). 

Donaco ne nur ĝojigas, sed ankaŭ kreas pri vi bonan referencon. Tiu ĉi 
strategio - havi por interesiĝantoj iujn donacetojn senpagajn cetere uzas 
multaj kompanioj dum foiroj: ili fordonacas skribilojn, vizitkartojn, bro- 
ŝurojn pri kompanio aŭ regiono se ili dum foiroj celas prezenti regionojn - 
do ĝi povas (devus) esti aplikita ankaŭ dum prezentado de E-o. 

Sed, kiel mi diris en la komenco de tiu ĉi teksto, tiuj ĉi spertoj ne validas 
ĝenerale. Dependas multe de vi, de via kreemo (do se via E-organizo ne 
povas vin finance subteni kaj doni al vi iujn verajn E-ajn propagandajn 
materialojn - elpensu kaj kreu iun propran). Vi ne nepre devas uzi 
komputilon kaj datenprojekciilo, iam tiuj kondiĉoj ne estas (kaj ĉefe en 

kazo, ke vi havas iun malgrandan komputilon, vi nepre devas uzi 
datenprojekciilon), vi povas elpensi ion sen komputilo. 

Tamen, mi persone ŝatas uzi la eblojn de komputilo kun datenprojekciilo. 
Pri tio indas ĉiukaze interkonsenti antaŭ via prelego en lemejo. Ili sciu, 
kion vi bezonas por ke ne okazu poste, ke nur surloke vi ekscios, ke vi ne 
havas eblon uzi lemejan datenprojekciilon. Plej verŝajne vi ne havos vian 
propran, ĉar tiu ĉi „ludilo” iom kostas. Tamen per ĝi eblus montri iujn 
amuzajn videojn, montri iujn ttt-paĝojn. Tion verŝajne ne atendas homoj en 
aĝo de ĉirkaŭ 70 jaroj, kiuj ne uzas komputilojn kaj jam ne tiom vojaĝas. 

Do, ĝenerala koncepto por ĉiuj aĝo-grupoj estas laŭ mi jena: la prelego 
devas nepre montri ion interesan por homoj, kiuj aŭskultos vin, do montm 
al ili la praktikan uzeblecon de E-o. Ne forgesu ankaŭ indiki aŭ diri viajn 
kontaktinformojn (kaj ankaŭ retejon por pliaj informoj, en mia kazo tio 
estis ligiloj al http://www.esperanto.cz kaj ligilo al la paĝo de Ĉeha E- 
Junularo http://mladez.esperanto.cz) . La ligiloj devas esti laŭeble facile 
memoreblaj aŭ rapide transskribeblaj (do ne uzu tro komplikajn retpoŝt- 
adresojn). Ne forgesu vin prezenti: kiu vi estas, de kie vi venas kaj kion vi 
celas prezenti. Kiam mi lastatempe en oktobro 2012 komencis mian 
prelegon, mi klarigis, ke E-o iĝis mia grava hobio (ne tute ĉefa, ĉar mi 
krome interesiĝas pri publika transporto kaj parte ankaŭ pri komputiloj) kaj 
hodiaŭ ĝi estas grava parto de mia vivo. Kaj mi aldonis, ke mi komencis 
ĝin lemi en la sama aĝo en kiu ili nun estas (14 jaroj) kaj ke E-o donis al mi 
multajn interesajn spertojn dum mia adolesko. 

Necesas ankaŭ kalkuli pri tio, ke ne ĉiam vi havos tempan lukson por ke vi 
povu prezenti ĉion, kion vi eble volus prezenti - en mia kazo du instruhoroj 
estis tempo de seminario de la angla lingvo, kaj la instruistino donis al mi 
la tutan tempon (kun 10-minuta paŭzo), sed kutime vi havos 30-45 
minutojn kaj poste vi devas ankaŭ rezervi iom da tempo por respondado al 
demandoj. 

Kaj se mi jam mencias tempon, ne forgesu provi antaŭ via unua prezentado 
prezenti vian prelegon relative malrapide kaj trankvile al vi mem (aŭ al via 
amiko), por ke vi sciu, kiel longe vi parolas kaj komentas ĉion, kion vi 
skribis en la komputila prezentaĵo kaj kiom da tempo vi bezonas por 
prezentado de iuj aldonaĵoj (muziko, libroj ktp). 

Interesaj povas esti ankaŭ eĥoj de via prelego - do, se vi prelegas en 
lemejo, ne forgesu poste peti la instruiston, kiu ĉeestis kune kun la 
lemantoj vian prelegon, pri eĥoj kaj reagoj. Tiujn eĥojn vi povas poste uzi 
en la estonteco kiel referencoj por prezentado de ideo, en la kazo ke vi 
prelegos pri E-o en iu alia lemejo. 

Tio ĉi estas la fino de mia teksto. Kiuj estas viaj opinioj? Mi atendas viajn 
reagojn - skribu al: miropiro@esperanto.cz. 


Mia saĝo post 50 jaroj de instruado de E-o 


de Zlatko TlŜLJAR, (Slovenio, ztisljar@gmail.com) 

Mi instruis E-on en pli ol 200 kursoj ekde mia 17-a 
jaraĝo, do nun estas 50 jaroj. Mi instmis en mallongaj 
kelktagaj kursoj, plej ofte en kelkmonataj kursoj kaj 
foje eĉ en 3-jaraj kursoj. Mi instmis al infanoj, kiuj 
ankoraŭ ne sciis skribi, al homoj de ĉiuj aĝoj kaj 
profesioj ĝis maljunuloj, al intelektuloj kaj al la plej 
malbonaj gelemantoj en lemejoj, al homoj el deko da 
landoj eŭropaj. Mi ĉefe instmis la plej bazan kurson 
(A) kaj malpli ofte ankaŭ la pli superan kurson (B). 

Mi kredas, ke tian vastan rilaton al ĉiuspecaj celgrupoj kaj al ĉiuspecaj 
lemmetodoj kun variaj daŭroj de la kursoj eble havas neniu alia. Do, mi 
rajtas nun resumi, kion mi lemis pri homa kapablo lemi fremdajn lingvojn, 
aparte E-on. Krome, mi konstatis, ke granda plimulto de la instruistoj 
instmas ne por havi sukceson ĉe la lemantoj, sed por ricevi salajron kaj agi 
laŭ la preskribitaj lemprogramoj. Tion mi neniam faris. Mia centra motivo 
ĉiam estis klopodi atingi rezulton ĉe plimulto de la kurspartoprenantoj kaj 
adapti mian laboron al tiu celo kaj metode kaj tempe. 

La centra kaŭzo por sukceso en pedagogiaj klopodoj estas la motivo de la 
lemanto. Se lemanto ne havas motivon kaj rezistas akiri ĝin, la rezulto 
estos nula. Oni povas atingi tre minimumajn rezultojn per ekstrema per- 
forto, sed seriozajn kvalitajn rezultojn neniam. 

La motivoj povas esti naturaj (ĉefe deziro ludi kaj lude ekscii, kaj aparta 
ene de tio estas la motivo kaŭzita de rapida lemsukceso, do de metodo, kiu 
donas tujan kaj palpeblan novkapablon kaj komprenon) aŭ provokitaj 
motivoj (ĉefe stimuli al pliprofundigo de scioj, kiujn la infano pro iu ajn 
kaŭzo pli bone lernis en ffua aĝo, aŭ instigi okupiĝi pri aferoj, kiuj rilatas al 
idealoj de unuopulo). 

Mi instmis E-on al homoj sen motivoj (infanoj en elementaj lemejoj, kiuj 
venis al la kurso pro tio, ĉar instruistoj de aliaj lemobjektoj promesis ion al 
ili, se ili lernos E-on samkiel al gejunuloj elpelitaj el regula lemejo pro 
malsocia konduto aŭ absoluta malkapablo). En tiuj kazoj mi ĉefe okupiĝis 
pri tio kiel ludigi ilin kaj forigi la konscion, ke ili ion lemas. En tiaj 
cirkonstancoj mi havis minimumajn sukcesojn, plej ofte preskaŭ neniajn, 
sed almenaŭ mi sukcesis atingi ilian pozitivan rilaton al E-o. Tamen el 8 
generacioj kun entute kvindeko da gejunuloj el la kategorio de plenaj 
lemfuŝuloj mi sukcesis atingi, ke 2 lemis vere la lingvon kaj uzas ĝin kaj 
pluraj el ili (eble 5) pro E-aj vojaĝoj, kiujn mi organizis por ili, ŝanĝis la 
rilaton al la lemado mem kaj iĝis bonkvalitaj studentoj kun tre pozitiva 
opinio pri E-o. 

Mi instmis al gimnazianoj kun bonegaj konoj de aliaj lingvoj, kiuj havis 
esceptajn kapablojn rapide lemi kaj en tre rapidaj kursoj (de tri ĝis iO tagoj) 
ofte granda plimulto kapablis tre bone esprimi sin skribe kaj kelkaj 
esceptuloj eĉ tre bone povis paroli post eĉ nur tri tagoj. Ĉi tie temis pri 
homoj kun esceptaj antaŭscioj, kiuj ebligis rapidan sukceson kaj tio per si 
mem iĝis motivo. Tamen, tiaj estis malmultaj. Verŝajne inter plurcento da 
gimnazianoj, kiujn mi instruis, nur dudeko el ili vere iĝis bonaj 
esperantistoj. 

En ĉiuj aliaj kursoj la centran rolon pri sukceso havis la maniero adaptiĝi al 
la diversaj kapabloj kaj antaŭkonoj de la lemantoj. Pli aĝaj homoj kutime 
sufiĉe pli malrapide komprenas kaj bezonas esence pli da tempo por povi 
bone memori kaj eĉ pli por povi bone kombini diversajn vortojn kun 
diversaj gramatikaj reguloj kaj do krei frazojn. La samo valoras ankaŭ por 
gejunuloj, kiuj ne havas grandajn lingvajn antaŭkonojn kaj ĝenerale ne estis 
tre sukcesaj en lemeja lemado. En tiaj kursoj tre gravis la maniero, laŭ kiu 
estis distribuata la lemmaterialo kaj laŭ kiu mi kiel instruisto sukcesis taksi 
la necesan tempon por diversaj ekzercoj tiel, ke ili estu allogaj, ke la 

plimulto bone komprenu ilin kaj havu sufiĉan tempon por ekzerci, kaj 
tamen ne igu la kurson teda al tiuj, kiuj kapablis lerni pli rapide. 

La esenco de ĉiu sukceso en pedagogio estas prizorgi, ke la plej bazan 
scion, kiu estas fundamento de iu lemobjekto, oni instruu tiom longe kaj 
ekzercadu tiom longe ĝis la instruisto certas, ke ĉiuj lemantoj aŭ almenaŭ 
granda plimulto vere komprenas la fundamenton kaj kapablas ĝin uzi. Tio 
signifas, ke ne gravas la tempo preskribita laŭ la lemeja programo (antaŭ- 
viditaj instruhoroj), sed tiu tempo kiu estas tre individua de grupo al grupo, 
tiu kiun opinias la instruisto sufiĉa kaj kutime temas pri multe pli longa 
tempo ol antaŭvidita en la lemprogramoj. Sed kiam la gelemantoj vere 
komprenas kaj kapablas uzi la fundamenton, poste ili lemos pliajn nivelojn 
multe pli efike kaj rapide. De tio dependas, ĉu oni parolos poste en la vivo: 
„Ho jes, mi memoras, mi havis tre bonan instruiston” aŭ „iun ege 
malbonan, de kiu mi lemis nenion”. 

Kio estas la baza fundamento de fremda lingvo? Tio estas la minimuma 
lingva materialo (leksika kaj gramatika), kiu kovras principe ĉirkaŭ 80% de 
la parola ĉiutaga korpuso laŭ la uzofteco. En naciaj lingvoj temas pri 
proksimume 2000 plej oftaj morfemoj kaj tiu fundamento postulas tre 
paciencan laboron per lemolibroj kun proksimume 50 lecionoj dum 
minimume 4 lemojaroj. Rilate E-on la afero estas esence alia: la 
fundamenton difinis mia esploro pri morfemofteco en 1979, laŭ kiu 
konstatiĝis, ke nur 470 plej oftaj morfemoj kovras 95 % de la parola 
korpuso kaj ke tiun materialon, tiun fundamenton, oni povas instmi per 
malgranda helplibro, en kiu la materialo estas distribuita kaj klarigita en 
dek aŭ f2 lecionoj. 

La sukceso estos certa nur se: la instruisto vere ne instmos en la unua 
kurso, kies celo estas transdoni tiun fundamenton, iun ajn plian materialon 
- nek pliajn vortojn nek gramatikon kaj se li ekzercos tiun materialon 
persiste kaj malrapide tiom longe ĝis li konvinkiĝos, ke ĉiuj kapablas bone 
praktiki la sciojn de tiu fundamento. Tion eblas fari dum 50 horoj por tre 
kapablaj junaj gimnazianoj, sed necesas eĉ 300-400 horoj por nemotivitaj, 
maljunaj kaj homoj kun minimumaj antaŭkonoj pri fremdaj lingvoj. 
Kompreni ke estas tiel granda diferenco nepre necesa, se oni volas sukcesi 
ĉe gmpoj negeniaj kaj nejunaj, estas la ĉefa malfacilaĵo por instmistoj. Ili 
simple ne kredas, ke iu grupo bezonas dekoblon da tempo ol alia gmpo. 

La instruistoj ankaŭ ne volas kompreni, ke en la unua fundamenta scio oni 
NE RAJTAS PLIGRANDIGI LA AMPLEKSON DE LA MATERIALO 
EC JE NUR 5%, ĉar tio esence pli malfaciligas la laboron kaj plilongigas la 
normalan lemotempon. 

Tiusence la E-aj lemolibroj por komencantoj tute ne konsideras tiun 
principon, ĉar ĉiu aŭtoro opinias, ke E-o estas tiel facila per si mem, ke oni 
ja povas senprobleme lemi anstataŭ 470 morfemojn almenaŭ 800 aŭ 1000 
(ja tio estas multe malpli ol 2000 de aliaj lingvoj). Oni ne komprenas, ke 
lemi unu novan vorton ne signifas pli malfaciligi la lernadon je 0,2% de la 
lemado (ĉar temas pri 0,2% el 500 morfemoj), sed ke tio plimalfaciligas 
multe pli, ĉar oni ne lemas nur unu plian novan vorton sed kapablon uzi ĝin 
ene de la ĝis tiam lemita gramatiko kaj kombini ĝin kun ĉiuj ĝis tiam 
lemitaj vortoj. Dek pliaj vortoj pli malfaciligas la lernadon je 20% de la 
necesa plia tempo, kaj se la grupo estas tia, ke ĝi bezonas normale 400 
horojn por la tuta kurso, novaj 10 vortoj signifas por ili devi lemi pliajn 80 
horojn, se oni volas, ke ili vere povu uzi tiujn novajn 10 vortojn kune kun 
ĉiu antaŭa materialo. 

Gravas do kompreni, ke se oni atentas tiujn principojn kaj uzas instruilojn 
kiuj pli-malpli sekvas la rekomendojn de la Zagreb-metoda lemilo, oni 
atingos plej efike la rezulton tiel, ke la lemantoj scios tre bone uzi la 
fundamentan lingvomaterialon (470 morfemojn) kaj esprimi 95-procente 
ĉion, kion ili bezonas en la ĉiutaga vivo. Post tio (ĉu 50-hora kurso por tre 
talentaj junuloj en malgrandaj gmpoj aŭ eĉ ĝis 400 horoj por tre miksitaj 
kaj grandaj grupoj) oni povas sen problemo sukcese daŭrigi la instruadon je 
pliaj niveloj laŭ kiu ajn metodo kaj lemilo. 

Konklude: 

Plej kutime oni ne lemas E-on pro vera motivo (pro tio, ĉar tiu scio donos 
la eblon profesie perlabori monon aŭ okupiĝi pri io tre alloga) kaj tiam la 
nura ebla motivo por komencanto estas tre rapida kaj sukcesa sciakiro, do 
rapida lemprogreso. Por havi tion nepras: 

a) En la unua fazo lemi tre bone kaj praktike la fundamenton de 470 
morfemoj kaj la kombinuzeblon de ili en kurso, en kiu okazas iom-post- 
ioma kresko de la plej Ifekvencaj ĝis ĉiam malpli frekvencaj morfemoj. 
Tion ebligas la ellaboro de lemiloj baze de frekvencmorfemaro de Parolata 
E-o kaj kiel esenca praktika rimedo uzeblas la Zagrebmetoda lemolibro. 

b) Nepras kompreni, ke la lemsukceso dependas de individuaj kapabloj de 
la lemantoj kaj grandeco de la grupo. Tiusence oni devas scii, ke eblus 
teorie atingi la kapablon uzi la fundamenton post nur 50 horoj ĉe junaj kaj 
talentaj gejunuloj kun granda lingva antaŭscio, sed ke la samon en granda 
kaj tre bunta gmpo aŭ ĉe tre junaj infanoj oni povas atingi nur post multe 
pli da horoj, ĉu duoble, trioble aŭ eble eĉ 10-oble kaj pri tio devas decidi la 
instruisto kaj diri al la lemantoj anticipe aŭ la gmpon dispecigi je pluraj 
grupetoj po kelkaj lemantoj. 

c) Se oni tamen ne aplikas la principon, ke al komencantoj oni vere instmas 
nur la bazan materialon de la fundamento, sed enmiksas en la komencan 
kurson pli da materialo, oni devas konscii, ke tio aŭ postulas esence pli da 
tempo por tiu instrumaterialo, aŭ kaŭzas malsukceson de la celo mem tiel 
ke la granda plimulto de gelemantoj forlasas la instruadon antaŭ la fino de 
la kurso. 

ĉ) En la okdekaj jaroj mi faris esploron pri kiom da homoj lemas E-on en 
diversaj kursoj tra la mondo dum unu jaro. Ne eblis kompreneble ricevi 
detalajn informojn, sed baze de respondoj el dekkvino da landoj eblis 
konkludi, ke en la porkomencantaj kursoj ĉiujare komencas lemi en la 
mondo minimume 100 000 lemantoj. Kaj kiom da ili efektive sukcesas 
finfari la kurson? Maksimume 10-20%. Kaj kiom da ili efektive 
esperantistiĝas? Ne pli ol 1%. Kial en la procedo de instmado forfalas 99% 
de tiuj, kiuj havis la deziron lemi E-on? Cefe pro malatento al la principoj 
ĉi tie priskribitaj. 


Malsama ekvilibro interskriba lingvo kaj parola lingvo 


de Mirejo GROSJEAN (Svislando) 

En Bjalistoko, kiam Zamenhof loĝis tie, vivis diversaj etnoj. Estis poloj, 
katolikaj, kiuj skribis per latinaj literoj (la niaj). Estis rusoj, ortodoksoj, kiuj 
skribis per kirilaj literoj. Estis germanoj, protestantoj, kiuj skribis per 
gotikaj literoj. Estis judoj, kies religio estis judaismo, kiuj skribis per 
hebreaj literoj. Mi eksciis antaŭ kelkaj tagoj, ke hebreaj literoj havas nomon 
kaj estas simboloj. Por mi la literoj ne havas nomon, ne estas simbolo. La 
grekaj literoj alfa kaj omega havas simbolon de komenco kaj fino, tio 

devenas el la Biblio. E1 tiu skribmaniero venas la vorto „alfabeto”, ĉar beta 
estis la dua litero post alfa. 



De maldekstre: latinaj literoj, mongola skribmaniero, kirila skribmaniero 


Dum entute dekunu monatoj mi restadis en Japanio, kie uzatas ideogramoj, 
iu instruis al mi la esprimon ideobildo... Do en Japanio mi promenas ene de 
nelegebla desegnaĵa arbaro... Mi sentas min kiel kvaijara infano, kiu ne 
kapablas legi... Stranga sento! Ideogramoj tute ne similas al literoj. Ĉiu el 
ili havas signifon, unu ideogramo similas al unu vorto. Infanoj dum 9 jaroj 
lemas 1950 el ili. Ekzistas pliaj por intelektuloj. Ene de ideogramo aŭ 
ideobildo aperas foje desegnoj kun signifo. Ekzemple en unu ideobildo 
vidiĝas arbo kaj homo, kaj ĝi signifas ripozon. Do temas pri tre simbola 
skribmaniero. Ĉiuj japanoj desegnas ekzakte laŭ la sama fingro"danco" la 
ideogramon, do vidante la dancantan manon tuj oni povas diveni, pri kiu 
ideogramo temas, se oni lemis ĝin. Tute male ĉe mi en Svislando, iu 
persono desegnas la ciferon 9 per komenco sube farante unu solan strekon, 
aŭ per komenco supre dekstre farante cirklon maldekstren, revenante al la 
komenca punkto kaj poste desegnante la voston de 9... ĉiu estas libera. Ĉu 
unu metodo estas pli bona ol la alia? Mi ne scias. En la lemado de E-o, 
japanoj ŝatas legi la vortojn, ĉar en ilia lingvo la skribmaniero donas al ili la 
signifon. Tion la instruisto nepre respektu. Male, en mia lando la instruistoj 

parolas, ripetigas, demandas, atendas respondojn. Tia instrumaniero estas 
malfacila por orientazianoj. Mi volas atentigi, ke la ekvilibro inter skriba 
lingvo kaj parola lingvo malsamas laŭ la kulturoj. Bonvolu noti, ke 
ideogramoj uzatas en Ĉinio, Japanio kaj Tajvano. 

Ekzistas multegaj skribmanieroj en la mondo, alfabetoj aŭ aliaj. En Afriko 
pluraj skribmanieroj uziĝis sed malaperis pro koloniado, ili estis detruitaj 
aŭ malpermesitaj. Kelkaj alfabetoj aŭ ideogramsistemoj skribiĝas de 
dekstre maldekstren, aliaj de maldekstre dekstren. Kelkajn lingvojn oni 
skribas vertikale, kiel la ideogramaj lingvoj japana, ĉina kaj tajvana. 

Mi vidis la mongolan, tre belan skribmanieron, kiu similas al la araba 
alfabeto, tamen skribiĝas vertikale. Mongolaj samideanoj klarigis al mi, ke 

iu pramongolo prenis la araban skribon, tumis 
ĝin je 90 gradoj por skribi vertikale, skribado pli 
komforta, kiam la skribanto sidas sur galopanta 
ĉevalo. Provu! Vere, la mongola skribmaniero 
estas tre bela eĉ sen galopado! Fine venas mia 
subskribo, mia nomo Mirejo; maldekstre per 
hiragana, silaba alfabeto japana, meze per 
katakana, silaba alfabeto japana (jes, ekzistas du 
tipoj), kaj dekstre per 3 japanaj ideogramoj 
elektitaj de EIORI Yasuo, kiu pentris la tuton [vd 
la foton maldekstre\. 



Esperanto-belarta literaturo kiel rimedo por 
ekkoni la mondon 


de Svetlana MlROŜNIĈENKO (Sankt-Peterburgo, Ruslando) 

Dum multaj jaroj mi instruis Esperanton en lingva lernejo kaj mi povas 
certigi, ke lernado de tiu ĉi ling\’o povas kontribui ne nur al la disvolviĝo 
de la scipovoj en E-o, sed ankaŭ al la akiro de scioj en multaj lernofakoj. 
Tio signifas, ke E-o helpas konatigi gelernantojn kun kulturaj realaĵoj de 
multaj landoj. 

Oni multe parolas pri la grava rolo de E-o en komunikado inter popoloj, sed 
oni nepre devas paroli pri la influo de nia ilo sur la disvolviĝo de filologiaj 

kapabloj: la larĝigo de horizontoj de junaj e-istoj de 
kio dependos la komunikado t.e. interkompreno. Tio 
eblas, ekzemple, danke al laborado per literatura 
teksto. Temas certe pri malsimilaj tekstoj: poemoj, 
kantoj, prozaĵoj. Do por disvolvi filologiajn kapablojn 
oni devas trovi interesajn tekstojn en E-o. Atentigu, ke 
la teksto konsistas el lingvaj fenomenoj kaj ankaŭ el 
enhavo, kiu apartenas al literaturaj fenomenoj. La 
laboro per la teksto ludas vere grandan rolon certe en la disvolviĝo de 
lingvaj konoj. Multaj gelemantoj post la lemejo volas ligi la vivon kun 
lemado kaj instmado de fremdaj lingvoj, kaj tiu, kiu instmas E-on, precipe 
en lemejo, devas enfokusigi la atenton sur komunaj kaj malkomunaj trajtoj 
de la instmataj lingvoj kompare kun E-o. 

Sed krome oni devas atentigi pri la kulturaj realaĵoj, kiujn eblas trovi en 
teksto: pri iuj interesaj personoj historiaj, poetoj, verkistoj, geografiaj lokoj 
(urboj, riveroj, kasteloj ktp.) pri kiuj oni parolas en la teksto. La etaj lekcioj 
kun prezentaĵoj sur la komputilo estas tre interesaj por la infanoj kaj 
evidente tre bone larĝigas ilian horizonton kaj enkondukus la gelemantojn 
en la fremdan kulturon. 

Oni povas akiri filologiajn konojn legante literaturajn tekstojn kaj laborante 
per tiuj. Sed ne ĉiuj poste fariĝos filologoj. Tamen oni devas diri, ke 
filologiaj konoj povas esti interesaj ne nur por lingvisto kaj por historiisto, 
sed ankaŭ por aliaj profesiuloj, kiuj povas studi per teksto literatura la 
estadon, la kulturon, la tradiciojn kaj morojn de aliaj popoloj. La konoj de 
kulturaj realaĵoj povas doni klarigon al leganto por kompreni la tekston. 
Do, por kompreni la tekston oni nepre devas posedi konojn pri multaj 
naciaj realaĵoj, kiuj ekzistas en tiu lando, kies aŭtoro verkis la literaturaĵon. 
Oni povas konstati, ke filologio estas „servo por komprenado”. La filologio 
ekzistas por kompreni alian kulturon, alian nacion. Pri tio parolas la rusa 
filologo Averincev [1990:545]. 

La filologia instmado devas realiĝi tra la tuta sistemo de lemobjektoj 
studataj en mezlemejo, kiuj parolas pri la kulturo de popoloj. Certe la 
instmado de historio, de geografio, de literaturo estos fruktodona, ĉar ĝi 
estas praktike parolanta pri la ĝenerala kulturo kaj ni povas diri, ke filologio 
estas ne nur branĉo de iu instmado, sed scipovo kiu necesas por deĉifri la 
tekston eĉ profesie [Gindin 1998:6]. 

Por tiu ĉi laboro la gelernantoj devas posedi la necesan kompetencon de 
leganto. De la bonformita kompetenco dependos la kompreno de la teksto. 
Mi supozas, ke la metodo inkluzivas la laboron konceme la enhavon de la 
literatura verko, la laboron konceme la lingvon de la verko kaj krom tio 
kun kulturaj realaĵoj de la verko. Se diri mallonge, temas pri tre detala 
analizo, pere de kiu gelemantoj devas kompreni la tekston. Vigotskij multe 
parolis pri „psikologio de la arto”. Fakte verkisto parolanta pri iuj eventoj 
(li mem elektas pri kio li volas paroli), elektas vortojn por priskribi ion: li 
priskribas epizodojn kaj faras konkludojn, dialogojn kaj monologojn, li 
inventas rolojn kaj tiamaniere la aŭtoro ellaboras la belartan temon 
[Vigotskij 2000:219]. La profiinda analizo helpas kompreni la temon kaj la 
problemon de la verko. 

Se ni parolas pri instmado, la instruisto aŭ instruanto devas nepre pensi pri 
verkoj, per kiuj li/ŝi volas labori dum la analizo. Ni ofte laboras per 
tradukita literaturo, ekzemple per ĉinaj verkaĵoj (fabeloj). La fabeloj 
konatigas nin kun karaktertrajtoj de ĉinoj. Tio estas interesa kaj krome tio 
permesas fari komparon kun karaktertrajtoj de sia propra popolo. Se oni 
laboras per verkaĵoj de msaj verkistoj, tiam gelemantoj konatiĝas kun rusaj 
realaĵoj de iu epoko. Tio dependas de la tempo, pri kiu temas la literaturaĵo 
ktp.. Tiamaniere oni povas labori per libroj de multaj aliaj naciaj aŭtoroj, 
kiuj permesas kompreni la naciajn realaĵojn. 

Laŭ mi unue la elekto de studobjekto (literatura verko) kaj due la metodo 
helpe de kiu oni formas la kompetencon de leganto, estas du ĉefpunktoj 
gravaj por progresigi la filologiajn kapablojn de lemantoj cele ekkoni la 
mondon pli profunde. 

Literaturo: 

1. Averincev 1990: Averincev S.S. Filologia // Lingvistika enciklopedia vortaro. 
M„ 1990. 

2. Vinogradov 1963: Vinogradov V.V. Stilistika. Teoria poetiĉeskoj reĉi. Poetika. 
M„ 1963. 

3. Vigotskij 2000: Vigotskij L.S. Psikologia iskustva. SPB.: Azbuka, 2000. 

4. Gindin 1998: Gindin S.l. Vvedenie v obtsuju filologiju // Avtorskie uĉebnie 
programi po gumanitarnim i socialno-ekonomiĉeskim disciplinam: psikologia, 
pedagogika, lingvistika, literaturovedenie. M.: Izd. korporacia "Logos", 1998. 

5. Esin 1998: Esin A.B. Principi i priemi analiza literaturnogo proizvedenia: Uĉeb. 
posobie dla studentov i prepodavatelej filologiĉeskih fakultetov, uĉetelej- 
slovesnikov. M.: Flinta, Nauka, 1998. 

Spertoj de lernejaj grupoj en Komenius-projekto 

GUTO 


de Zsofia KĈRODY (Gennanio/Hungario) 

Gajaj dekjaruloj, ruĝetaj vizaĝoj, brilantaj okuloj, vigla babilado, laŭta 
ridetado - jen ĝeneralaj impresoj vide al la partoprenantaro dum la unua 
kunestado de Komenius projektpartneroj el Germanio, Hungario kaj Italio. 
Danke al la Eŭropa subvencio, kiun gajnis la tri mezlemejoj el Herzberg am 
Harz, Gyor kaj Mazara del Vallo. La ellaborintoj de la projekto estis Zsofia 
K6rĜDY kaj Ewa KUKIELKA, ambaŭ instruantaj volontule en herzbergaj 
lemejoj. La ideo venis el sperto de kelkjara lemeja E-instruado: la junularo 
pli kaj pli malmulte interesiĝas pri loka kulturo, historiaj, geografiaj 
valoraĵoj, kelkaj neniam vizitis famajn lokojn, muzeojn en la propra 
ĉirkaŭaĵo. Pro tio ni elektis la ĉeftemon por la projekto: Gvidata vizito de la 
loka kastelo al la 'Eŭropa Domo’, laŭ la anglalingva originala titolo ’A 
Guided Tour from the Local Castle to the European House ’, mallonge 
GUTO. La celo de la dujara kunlaboro estas trejni junajn ĉiĉeronojn kaj 
prepari ilin lingve kaj fake por gvidi eksterlandajn partncrojn en sia urbo. 

La unua vizito al Mazara del Vallo estis unusemajna, plena de interesaj 
eventoj en la lemejo G. Grassa, vizito al la historia urbocentro, muzeoj, 
preĝejoj, promenado sur la marbordo, ekskursoj al Trapani, Erice kaj la 
temploj de Selinunte. Do, multo por vidi kaj sperti por estontaj ĉiĉeronoj. 

La projekto baziĝas sur reciproka gastigado ĉe familioj, per kio la lernantoj 
spertas ankaŭ la ĉiutagan vivon de siaj partneroj kaj ekhavas travivaĵojn 
kun siaj samaĝuloj dum kunestado, lemas pri familiaj kutimoj, manĝaĵoj, 
vivritmo, lemas konduti kiel parto de alia familio. Estis interesa sperto aŭdi 
la italajn gepatrojn saluti infanojn en E-o kaj vidi en ilia mano la etan 
libreton Poŝamiko, per kiu ili provis komunikadi kun siaj gastoj. Per la tut- 
semajna kunestado ekestis integriĝo en la novan familion, kie ĉiuj bezonoj, 
deziroj estis atentataj, prizorgataj kaj komenciĝis veraj amikecoj inter la 
diverslandaj gejunuloj. Laŭ la programo la gastigantaj lemantoj kunirigis la 
eksterlandajn geamikojn al kelkaj lemejaj lecionoj kaj eĉ ni, akompanantaj 
instruistoj, povis enrigardi klasĉambrojn kaj sekvi la lecionojn ekz. pri 
geografio, angla lingvo, kantado ktp. Ni organizis ankaŭ apartan kunvenon 
por ĉiuj projektpartoprenantoj kun lingva ekzercado, konkursa teamludo. 

Grandan rolon ludis en la sukcesa vizito la direktorino de la lemejo, d-rino 
Angela CRISTALDI, kiu bonege gvidis kaj fleksiĝeme kunorganizis la 
programon ne nur por la Komenius-partneroj sed ankaŭ por la samtempe 
ĉeestanta muzikgrupo el Bjalistoko. En la oficiala lemeja akcepto parto- 
prenis ankaŭ la urbestro de Mazara del Vallo kaj ni havis krome la eblon 
renkonti plurajn instruistojn kaj interŝanĝi spertojn pri lemeja instruado en 
la partnerlandoj. Estis sentebla la subteno al E-o, la tre pozitiva opinio pri 
ĝia komunikvaloro, utilo. Ni devas danki ankaŭ al la volontuloj kaj aliaj 
eksterlandaj E-helpantoj, kiuj transprenis la taskon instmi la intemacian 
lingvon en pluraj klasoj de la lemejo kaj multe laboras por la disvastigo de 
la lingvo en la urbo. 

Rilate al E-instmado ni devas mencii, ke malgraŭ tio, ke la projekto ne 
celas rektan E-instmadon, en ĉiuj partnerlemejoj ekestis pli intensa 
lingvolemado por estonta interkompreniĝo. En ĉiuj partnergmpoj estis kaj 
jam spertaj E-parolantoj kaj komencantoj, kiujn helpis la tradukaĵoj en 
naciaj lingvoj. La lemantoj kompreneble uzis ĉiujn eblajn komunikad- 
manierojn inter si, tute ne ĝeniĝis pri momenta nescio de iu vorto, frazo. La 
tasko de ni, projektgvidantoj, E-instmistoj estos fortigi la uzon de la lingvo 
en la estontaj renkontoj kaj labori por la promesitaj komunaj projekt- 
produktoj: multlingva glosaro por ĉiĉeronoj, ŝablonoj por mallongaj viv- 
situacioj dum urborigardado, scenetoj, filmoj, albumoj. La 1-an paŝon por 
tio faris la germana grupo: ĝi verkis 2 etajn teatraĵojn laŭ konataj legendoj 
el Elerzberg kaj la Elarz-regiono kaj en la adiaŭa vespero prezentis ilin per 
akompana fona bildprojekciado. La hungara grupo kunportis projekciilan 
prezentadon pri hungaraj paskaj kutimoj kaj tradiciaj festoj, manĝaĵoj, 
ornamaĵoj. Ĉio fariĝos publikigenda materialo por la konstmata plurlingva 
retpaĝaro, la ĉefa kolektejo por projektrezultoj, komunaj produktoj. 

Estas ĝojige, ke la lemantoj aprezas la bonŝancon, kiun tiu projekto donas 
al ili, ja sen subvenciado tiuj vizitoj, intemaciaj renkontoj, travivaĵoj dum 
kunestado ne povus realiĝi. Ni instigas ĉiujn niajn gekolegojn, bv. provi 
akiri similajn ekstermovadajn subvenciojn kaj utiligi ilin por disvastigado 
de E-o. Seminarion pri eŭropaj projektoj kaj subvencipetado ILEI organizis 
kun la tradicia pedagogia renkonto en Germanio (TORPEDO 2010), kiu 
instmis, kiel organizi kaj verki projekton por fmancado fare de Komenius- 
kaj Grundtvig-programoj. Ankaŭ kadre de la 46a ILEI-konferenco ni 
traktos la temon de intemaciaj projektoj kaj prezentas rezultojn de inter- 
nacia kunlaboro. 

El la landoj kaj sekcioj 


Ĉinio 

La 7-a Esperanto-Kongreso de Nordoriento kaj Interna Mongolio de 
Ĉinio (EKNI) okazos inter la 16-a kaj 18-a de aŭgusto, 2013, en la Jilin-a 
Universitato en Changchun, Jilin, kun la temo „Penege plibonigu la 
Esperantan kapablon”. Ne mankos aliaj programeroj ekz. juna oratora 
konkurso, aŭkcio, bankedoj, interkona vespero, ekskursoj ktp. 

Inf.: Wu Guojiang, Liaoning-provinca E-Asocio, adreso: Fushun Xinfu-Qu, 
Qianjin-Lu, 45-Hao, 113015 Fushun, Liaoning, Ĉinio, ghemelurboj@ 
yahoo.com.cn. 

Inter la 21-a de julio kaj 11-a de aŭgusto 2013 ILEl-CN kaj Xi’an-a 
Esperanto-Asocio okazigos Internacian Someran Lernejon de Esperanto 
en la Monaĥejo Tiefo, 80 km-ojn nordokcidente de Xi’an. 

Programoj: kursaro pri ABC, gramatiko, vortfarado, traduko, legado kaj 
verkado, konversacio. Seminario pri interŝanĝo de spertoj kaj instru- 
metodoj, sesio de esperantologio. 

Kontaktadresoj: arko.gong@qq.com kaj miaohui@ebudhano.cn 

Francio 

Depost 2011 kunlaboras ILEl kaj la kulturcentro Gresillon per okazigo 
ĉiuprintempe de lingvaj kursoj sekvataj de sesio de la KER-ekzamenoj. Ni 
povas konstati, ke la populareco de la aranĝo konserviĝas - la kastelo tute 
plenas. Kursoj disvolviĝas trinivele, kun 5 studhoroj tage - 3 matene kaj 2 
fruvespere. Ses komencintoj ricevas gvidon de ‘Stonĉjo’ - iuj atingis jam 
bazan parolkapablon. La mezan nivelon prizorgas Christophe CHAZAREIN, 
kies dekduo da kursanoj i.a. komune planas idealan E-vilaĝon. La gvidanto 
de la supera nivelo venas de ILEl: Stefan MACGlLL; ties 16 kursanoj tra- 
studas la teatraĵon La Martelo el la libro Nemave Edifi. Krome ĉiu ricevis 
taskon pretigi ĉ. 5-minutan prezenton de iu sia hobio aŭ okupiĝo - tiuj 
montriĝis ekstreme variaj, fascinaj kaj diskutvekaj. La parolcentreco gravas 
por konvena pretiĝo por la ekzamenoj - tiuj okazos je ĉiuj disponeblaj 
niveloj: B1, B2 kaj C1. Praktike ĉiuj kursanoj plus kelkaj pliaj submetiĝos 
al la ekzamenoj. Jen fruktodona kaj daŭrigenda kunlaboro. 

Stefan MacGill 

Koreio 


De la 21a ĝis la 24a de januaro 2013 okazis 'La 3-a ISOA' (ILEI-Seminario 
en Orienta Azio) en la urbo Iksan. En la seminario ĉeestis 41 e-istoj (E1 
Koreio 25, Cinio 9, Japanio 4, Elungario 1, Novzelando 1 kaj Litovio 1) La 
temo de la seminario estis 'Esperanto-instruado en lemejo'. 

Jen la prelegoj: La utileco de E-o en mia profesia kariero (MARKUS Gabor 
el Hungario), Universitata E-Edukado en Koreio (LEE Jungkee el Koreio), 
La junulaj movadoj de E-o en Heilongjiang Provinco, Ĉinio (SONG Ping el 
Ĉinio), E-instmado en japanaj lemejoj (ISIKAWA Tieko el Japanio), 
Komunaj problemoj pri E-instruado/lemado en ĉinaj altlemejoj (GONG 
Xiaofeng), Ĉiutaga Esperanto! (PARK Yongseung el Koreio), Lemolibro 
kaj kurso (YAMASITA Tosihiro el Japanio), Amuza lando de Esperanto 
(MA Young- tae el Koreio), Mi kaj mia biciklo (Xiong Hui el Ĉinio), kaj 
invitita leterprezentado de Stefan MACGlLL, prez. de ILEI, kun la temo 
'Principoj por la 125-parta retkurso'. 

La 4-a ISOA okazos en Japanio en la jaro 2014. Transdonante la verdan 
standardon de korea sekcio al la japana, la 3-a ISOA fmktoplene fermiĝis 
kun la promeso, ke ILEI-anoj rerenkontiĝos venontjare en Japanio. 

laŭ informoj de LEE Jungkee (Korea sekciestro de ILEI) 


Pollando 

La Interlingvistikaj Studoj de la Universitato Adam Mickiewicz (Poznano, 
Pollando) kaj ILEI denove kune organizas unujaran instruistan trejnadon, 
kiu disponigas la bazajn konojn necesajn por instruado de Esperanto kaj 
trejnos la partoprenantojn pri metodiko. La kursaro necesigas partoprenon 
dufoje en la surloka intensa semajna sesio (la unua okazos 14-20.09.2013, 
la dua 01-07.02.2014) kaj intertempan hejman laboradon, retan konsultiĝon 
kun la kursgvidantoj kaj pretigon de laboraĵo pri metodika temo, kies 
prezento kun la fma ekzameno okazos en septembro 2014. Aliĝantoj 
ricevos ILEI-diplomon pri instruista trejnado. Instruistoj: Katalin KOVATS, 
Zsofia Korody, Ilona KoUTNY, Tomasz CHMIELIK, Istvan ERTL, 
Aleksander KORĴENKOV. 

Pliaj informoj kaj aliĝo ĝis la 10.08: interlin@amu.edu.pl / 
http://www.stajf.amu.edu.pl/~interl/index.html 

Svislando 


Instruado de E-o okazadas en Centro pri Dokumentado kaj Esploro pri la 
Lingvo Intemacia (CDELI) en la urba Biblioteko de La Chaux-de-Fonds 
[vd la foton sube\. Estas nun de jaroj kutimo, ke tien kunvenadas 
lememuloj el la tuta Svislando kaj de eksterlando la trian sabaton de ĉiu 
monato. La instruado okazas laŭ 3 malsamaj niveloj: tutkomencantoj povas 
veni kaj fari la unuajn paŝojn al plena feliĉo: uzado de nia kara lingvo. 
Mezuloj plilertiĝas. Spertuloj esploras la vorttrezoron de E-o, la tiklajn 
gramatikajn aspektojn, legas literaturajn tekstojn, interŝanĝas ideojn kaj 
kune ludas per abunda babilado. Ciam estas io lemebla, ĉar neniam oni 
„regas” lingvon, ĝi estas senfina „arbaro” riĉega. Car Svislando estas plur- 
lingva lando, krokodilado ne okazas en tiaj pluretnaj studgrupoj. Por tia 
instmado deĵoras skipo el tri instruistoj kaj anstataŭantoj. Komuna tag- 
manĝo okazas en gaja etoso. 

Mireille GROSJEAN 



IPR 13/2 >27 









Meze de aprilo 2013 la porinstruista portalo www.edukado.net lanĉis retan 
kvizludon RISKO. Jam la nomo sugestas, ke ne sufiĉas nur koni niajn 
lingvon, historion kaj kulturon, sed por sukcese "riskumi" necesas ankaŭ 
iom da strategio kaj bonŝanco. 



Ĉiun tagon la ludantoj 
ricevas maksimume tri 
demandojn pri E-o: po 
unu pri lingvo, kulturo kaj 
movado. Kompreneble la 


programo al ĉiu ludanto lotumas aliajn demandojn, do la bonŝancoj varias 
de tago al tago. Nur tiuj, kiuj bone respondis al almenaŭ unu el la unuaj du 
demandoj, rajtos elekti halti aŭ pluludi kun la ŝanco duobligi la poentojn aŭ 
perdi ilin. Se oni respondos bone la trian demandon la poentoj duobliĝos, 
sed se oni respondos malĝuste oni perdos la poentojn gajnitajn en tiu tago! 
Necesas respondi la demandojn ene de indikita tempolimo. 

La poentoj sumiĝos ĉiumonate, kaj fine de la monato la ganintoj povas 
elekti el la proponitaj premioj. Estos plia premio por la absoluta gajninto de 
la tuta jaro. La premioj venas parte de la Fondaĵo Edukado.net, sed estas 
multaj asocioj, eldonistoj, aŭtoroj de libroj kaj diskoj, kiuj subtene al la 
ludo oferis siajn verkojn. Pliaj donacoj bonvenas: http://www.edukado.net/ 
adminejo/risko/premioj. 

Jam en la unuaj tagoj estis granda intereso pri la ludo. En la unua semajno 
250 personoj registriĝis por riskumi. Ĉirkaŭ 100 membroj de la retejo ludas 
ĉiutage kaj kun scivolo rigardas dum la tago plurfoje sian pozicion sur la 
ranglisto. 

La ludon elpensis Katalin Kovats, la redaktoro de la retejo, kaj la 1200 
diversajn demandojn kolektis kaj enretigis ŝi mem kaj la dana kolego 
Mogens Rude Andersen. La demandoj ofte ne estas facilaj; citaĵoj, parigoj 
de aŭtoroj kaj verkoj, datoj kaj okazaĵoj, difino de vortoj, rekono de kantoj, 
misprononcitaj fonemoj aŭ ekzemple famuloj de la movado, kono de 
gramatikaj terminoj aŭ konkretaj lingvaj demandoj donas grandan varion 
kaj starigas la ludanton antaŭ defiojn. 

Pere de la ludo la paĝaro celis ne nur ludon kun valoraj premioj, sed ĉefe 
klerigan agadon, ja ĉiun nokton, fme de la koncema ludtago ĉiu ludanto, 
kiu tion abonis, ricevas retmesaĝon pri siaj poentoj kaj la tiun tagon 
nesciitaj demandoj, kun la ĝustaj respondoj. La ludo estas individua ludo, 
sed kluboj kaj grupoj povas decidi konkuri inter si pere de la reto. A1 
instruistoj de grupoj de mezniveluloj aŭ progresantoj ni konsilas direkti la 
kursanojn al la kultura ludo. 

RISKO funkcios kontinue, tra monatoj kaj jaroj, kaj la redaktoro esperas 
grandnombran partoprenon. En majo komenciĝis nova lud-monato kun 
novaj ŝancoj. Jam nun valoras elprovi la ludon por akiri spertojn. Ciu el vi 
estas bonvena riskumi en la LUDO-sekcio de www.edukado.net. Rekta 
ligo: http://www. edukado.net/ludoj/risko. 

Katalin KOVATS 


Novaĵoj pri la 46a ILEI-konferenco en 
_Herzberg/Sieber_ 


Kelkaj informoj, sciindaĵoj pri la organizado de la ĉi-jara konferenco. 


ALIĜO: Ĝis 31.03.2013, la fino de la unua aliĝperiodo, alvenis 63 aliĝoj el 
25 landoj, el ĉiuj kontinentoj, do ni antaŭvidas vere intemacian, varian 
partoprenantaron. La sekva aliĝperiodo finiĝos en 30.06.2013. Reta 
aliĝeblo: http://ilei-konferenco.esperanto-urbo.de/reg.php 
La listo de aliĝintoj kun laŭlanda statistiko estas legebla ĉe 
http://ilei-konferenco.esperanto-urbo.de/page.php?pid=2 77745 78 

PROGRAMO: La detala laŭtaga - ankoraŭ provizora - programo legeblas 
ĉe http://ilei-konferenco.esperanto-urbo.de/page.php?pid=77711413. Tio 
certe helpos al la komitatanoj kaj al tiuj, kiuj ankoraŭ ne certis pri sia alven- 
tempo kaj ne mendis ekskursojn, partoprenon en la bankedo ktp. Metodika 
trejnseminario: Jam 12 personoj aliĝis al la seminario, kiun gvidos Katalin 
KOVATS ( edukado.net ). La detalan temaron bv. legi ĉi tie: 
http: //ilei-konferenco.esperanto-urbo.de/page.php?pid=51903533 

Seminario pri ekzamenoj: d-ro Rudolf FlSCHER kaj Mireille GROSJEAN 
atendas ĉiujn, kiuj interesiĝas pri la intemaciaj E-ekzamenoj kaj ŝatus 

spertiĝi resp. helpi la komparadon de la niveloj en la KER-ekzamenoj kaj 
en la UEA/ILEI ekzamensistemoj. 

Fakprelegoj, prezentadoj: dankon al ĉiuj, kiuj jam ofertis interesajn temojn, 
edukajn, sciencajn, distrajn. LKK kun danko akceptas ankoraŭ preleg- 
proponojn, kontribuojn al la intemacia vespero ktp. 

EKZAMENO: dum la konferenco okazos KER-ekzamenoj se estos sufiĉaj 
kandidatoj. Bv. aliĝi, vi povos akiri prestiĝan ekzamenatestilon en B2- aŭ 
Cl-nivelo. Ekzamenoj okazos kaj en skriba kaj en parola formoj. 

EKSKURSOJ: al Gottingen, Hannover, al belegaj kaj historiaj lokoj, al la 
Harz-montaro kaj Goslar. Informoj ĉe http://ilei-konferenco.esperanto- 
urbo.de/page.php?pid=51903533. Mendu vian partoprenon frue! 

TRANOKTADO: Hotelĉambroj por 32-38 EUR, feriodomoj por ĉ. 12-30 
EUR. Mendu tranoktadon ĝustatempe, ke LKK povu trovi por vi la idealan 
solvon. Por junuloj ni ofertas tre bonajn partoprenkondiĉojn, favorajn 
tranokteblojn, eĉ senpage tendumi eblos en Herzberg. Ruldomoj havos 
apartan senkotizan parkejon. 

SALO 8: la paralela programo de la junularo, la t.n. Somera Arbara 
Lemejo por ĝemelurbaj lemantoj el Herzberg kaj Gora allogas ankaŭ 
eksterlandajn gejunulojn, do tiu ĉi ILEI-konferenco estos vere tia, kian 
indikas la ĉeftemo: io por ĉiuj generacioj. 

VOJAĜO al Herzberg/Sieber: bv. kontakti LKK. En Germanio estas 
multaj rabatkotizaj trajnbiletoj kaj por individuoj kaj por gmpetoj de 2-5 
personoj. Bv. informiĝi ĉe via flugkompanio aŭ post via alveno en la 
stacidomo antaŭ ol aĉeti trajnbileton inter la flughaveno kaj Herzberg am 
Harz. 


Kunsido de la Komitato de ILEI en Herzberg/Sieber 

La Komitato de ILEI kunsidos kadre de la 46-a Konferenco en Herzberg - 
Sieber (Germanio, 12-18 julio 2013). La komitatkunsido estas planata en tri 
partoj: 2013-07-14 je 11:00-12:00, 2013-07-15 je 09:00-12:30 kaj 2013- 
07-17 je 09:00-12:30. Ĉiuj komitatanoj estas invitataj partopreni. Komitat- 
anoj kiuj ne povos ĉeesti, estas petataj rajtigi anstataŭanton interkonsente 
kun sia sekcio konforme al la punkto 7.1.2 de la Intema Regularo. 

Tagordo 

1. Enkondukaj bonvenigo kaj proceduraĵoj 

2. Sanĝoj en la Estraro 

3. Honoraj Membroj 

4. Novaj sekcioj 

5. Raportoj: jara kaj pri la periodo januaro-junio 2013, financa kaj 
financkontrola 

6. Diskuto kaj konkludoj pri la raportoj 

7. Resuma prezento de sekciaj raportoj, diskuto pri ili kaj konkludoj 

8. Komisionoj: raportoj, proponoj, diskuto, konkludoj 

9. Strategio, prioritatoj, sekvindaj gvidlinioj kaj agadplano por la sekva 
periodo 

11. Buĝetoj por la jaroj 2013 kaj 2014: prezento, diskuto, konkludoj 

12. Organizaj kaj statutaj demandoj 

13. Eksteraj rilatoj (enmovadaj kaj ekstermovadaj) 

14. Eldonado, informado kaj komunikado 

15. Konferencoj: atingoj, principoj kaj planoj 

16. Ceteraĵoj 

Zsdfia K6rĜDY Radojica PETROVIĈ 

aganta prezidanto sekretario 


2014: ILEI konferencos en Montevideo 


La Ministerio pri Kulturo kaj Edukado de Urugvajo deklaris la 47-an 
Konferencon de ILEI kiel eventon de kultura signifo. La konferenca 
preparteamo nun klopodas plej eble bone utiligi tiun altrangan 
subtenon certigitan pli ol unu jaron antaŭ la evento mem. 

La Urugvaja Esperanto-Societo invitis kaj la Estraro de ILEl akceptis, ke la 
47-a Konferenco de ILEl en la jaro 2014 okazu en Montevideo omaĝe al la 
60-jariĝo de la unua Rezolucio de Unesko pri E-o (Montevideo, 1954). La 
konferenco okazos en la semajno antaŭ la UK en Bonaero, do inter la 19-a 
kaj 25-a de julio 2014. La geografia proksimeco de la du ĉefurboj kaj eblo 
de mallongdaŭra veturo, ĉu fluga, ĉu busa ĉu ŝipa, post la konferenco al UK 
estis plusa faktoro por akcepti Montevideon por konferencurbo. 

La oficiala nomo de la konferenclando - Orienta Respubliko de Urugvajo - 
aludas al ĝia geografia situo en Latinameriko sude de la ekvatoro: oriente 
de la rivero Urugvajo, inter Brazilo kaj Argentino, ĉe la bordoj de Atlantika 
Oceano kaj Rio de la Plata (Arĝenta Rivero). Gi posedas la plej bonan 
naturan havenon de Sudameriko, kiu historie estis motoro de disvolviĝo de 
la urugvaja ekonomio. La riveroj kaj iliaj enfluantoj estas gravaj trafikejoj, 
provizantoj de trinkebla akvo kaj, pere de grandaj akvo-baraĵoj, liverantoj 
de la elektra energio bezonata en la lando. La ebenaĵan reliefon ornamas 
montoĉenoj, el kiuj elstaras la plej alta Monto Katedralo ( Cerro Catedral) 
kun 514m. La klimato estas relative varma kaj humida kun temperaturoj 
oscilantaj ĉirkaŭ 30°C somere (januaro - februaro) kaj 2-3°C vintre (julio - 
aŭgusto). 

La fekunda grundo kun la favoraj klimataj kondiĉoj apogas eksporte 
orientitan agrikulturon, kiu laborigas pli-malpli 13% de la laborhavantoj, 
dum la industrio laborigas 14% kaj servoj 73%. Per siaj komputilprogramaj 
produktoj kaj konsultservoj Urugvajo okupas rimarkindan lokon sur la 
informteknologia mapo de la mondo. Kun la dua malplej vasta ŝtata 
teritorio (post Surinamo), la lando notas daŭran ekonomian kreskon kaj la 
malplej altan indicon de senlaboreco en Sudameriko. Gi havas unu el la plej 
malaltaj indicoj de analfabeteco en Latinameriko. La edukado en Urugvajo, 
eĉ la universitata, estas senpaga, kaj la baza kaj mezgrada estas devigaj. 

Urugvajanoj devenas ĉefe el Eŭropo, kaj iom el Afriko. Pro tio ĝia kulturo 
entenas miksaĵon de la du influoj. Tio montriĝas klare en la muzika kulturo, 
ĉefe per la karnavalo, tango kaj kandombo ( candombe ). La urugvaja 
karnavalo estas la plej longa en la mondo - daŭras tutan monaton kaj eĉ 
pli. Tango (dividata kun Argentino same kiel la kulturo de gaŭĉoj - 
Gaucho), urba muziko kaj danco, kun tekstoj en loka slango lunfardo kaj 
koreografio kun kompleksaj figuroj, kutimas esprimi malĝojon speciale en 
amaferoj. Kandombo, kolorplena, ritma, afrikdevena parado de dancistoj 
kaj dekoj da muzikistoj ludantaj tri ĉefajn specojn de tamburoj - piano, 
ĉiko ( chico ) kaj repiko (. repique ) - naskiĝis en la kolonia epoko kiel la ĉefa 
amaskomunikilo de la sklavigitaj afrikanoj kuniganta konekton, dancon kaj 
religion. La historie altemaj konkerantoj de Umgvajo - Hispanio kaj 
Portugalio - lasis siajn spurojn en la kolonia arkitektura heredaĵo. Ankaŭ 
alinaciaj enmigrintoj - italoj, germanoj, svisoj, rusoj, hebreoj, armenoj k.a. 
- donis sian kontribuon al la kultura riĉaĵo de Urugvajo. 

Ĉio ĉi disponigas al la konferenco de ILEI adekvatan fonon por ĝia faka 
laboro, kiu ĉi-foje enfokusigos latinamerikajn spertojn kaj tendencojn sur la 
tereno de lingva ekologio sub la lumo de la 60-jara rezolucio de Unesko pri 
E-o. Pri ĉi tio aparte okupiĝos la tradicia simpozio pri la konferenca temo, 
inkluziva por ambaŭ grupoj da fakuloj (e-istaj kaj neesperantistaj). Ĉi-foje 
ILEI organizos la simpozion kunlabore kun ISAE kun espero daŭrigi la 
kunlaboron en postaj jaroj kaj disvastigi ĝin sur diversajn kunlabor- 
kampojn. La cetera faka kaj kleriga programo de la konferenco koncentr- 
iĝos al plifruktigo de la ILEI-agadaj semoj kiujn en Latinameriko lasis la 
konferenco kaj seminario de ILEI en Matanzas, 2010, kaj semi novajn. 

Ne mankos la tradiciaj kulturaj, distraj kaj turismaj programeroj: interkona 
frandvespero, nacia, internacia, adiaŭa vesperoj, bankedo, lingva festivalo, 
ekskursoj. La konferencurbo Montevideo mem, la ĉeĥirbo de Urugvajo, 
provizas per abundo da vizitindaj lokoj por duontagaj ekskursoj tra la urbo. 
Aliaj turismaj celoj por konferencaj ekskursoj proponas sin en aliaj urboj 
proksimaj de Montevideo kaj en iom pli foraj landpartoj. 

Montevideo situas sur bordo de la Arĝenta Rivero, la plej larĝa rivero en la 
mondo (pli ol 200 km). Gi estas ekonomia, administra kaj kultura centro, 
sidejo de la registaro kaj de ŝtataj entreprenoj. Pli ol 150 000 arboj omamas 
ĝiajn stratojn, ampleksajn avenuojn kaj bulvardojn, dum 2 600 hektarojn 
okupas verdaj placoj kaj parkoj. 

La ĉefaj vidindaĵoj estas: la malnova urbo, tipa kolonia urbo en formo de 
ŝaktabulo, ĉirkaŭita de muregoj. Gi entenas la plej belajn konstruaĵojn de la 
kolonia epoko, kaj de la unuaj jardekoj de la sendependeco. Tie troviĝas 
entreprenoj, ŝtataj ministerioj, bankoj, kaj en la lastaj jaroj ĝi, per gravaj 
transformoj realigitaj de la urba registraro, iĝis centro de la nokta vivo por 
urbanoj kaj turistoj, kunpluraj diskotekoj kaj noktaj trinkejoj. 

Aliaj programaj, kulturdistraj kaj turismaj celoj, enhavoj kaj logaĵoj kune 
kun aliĝkondiĉoj kaj loĝofertoj, estos prezentitaj per konferencaj komuni- 
koj kaj tra aliaj komunikkanaloj, kaj speciale en tiutema programero de la 
ĉi-jara konferenco julie en Herzberg-Sieber, kiam estos startigitaj la aliĝado 
kaj mendoj por la 47-a Konferenco de ILEI en Montevideo 2014. 


Bonvenon! 


Radojica PETROVIĈ, 
estrarano pri konferencoj de ILEI 

Nekrologoj 


Saranath (Sarasavani Vaidyanath, 1922- 2011) 

Konata e-ino, s-ino Saranath (Whitefield, Banga- 
loro) kiu ekde 1981 laboris por la E-movado, 
forpasis la 20-an de februaro 2011. Si laboris 
senlace por propagandi E-on en Barato, speciale 
en Suda Barato. Si lemis E-on de s-ino 
Elaudebine franca esperantistino en Nov-Delhio, 
kiam ŝia edzo K. Vaidyanath, alia fama e-isto, 
laboris ĉe la Hinda fervojo en Nov-Delhio. 

Lingvistino, ŝi havis licencion de la angla lingvo, 
kiu interesiĝis pri lingvoj. Bonŝance la E- 
movado trovis ŝin kaj ŝi klopodis disvastigi nian 
lingvon. Si iĝis membro de Hinda E-a Asocio, 
kiam ĝi fondiĝis en 1982 en Barato, kaj restis membro ĝis la morto. Si estis 
ankaŭ fama dancistino de Baratanatiam, la fama danco en Barato. Si 
kontribuis al la E-movado pere de anekdotoj, kantoj, etaj rakontoj kun belaj 
bildoj de Barato, speciale pere de Juna amiko. Si ankaŭ instruis en multaj 
lemejoj en Suda Barato. Si prelegadis ki'ome en malaltnivelaj universitatoj. 
Si dediĉis sian vivon al la E-movado. Venkatesh REDDY 

Manfred Ritthaler (1933-2012) 

Li naskiĝis la 12an de marto 1933 kaj mortis la 
29an de novembro 2012, postlasante la edzinon, 
du gefilojn kaj kvin genepojn. Li laboris unue 
kiel poŝt-dungito kaj poste ĝis la pensiiĝo kiel 
instruisto en Hambach, parto de la palatinata urbo 
Neustadt an der WeinstraBe, Germanio. E-isto de 
junaĝo, li estis delegito de UEA, membro de 
GEA, ILEl kaj IKUE, estrarano de la E-Labor- 
unuiĝo en la diocezo Speyer, longjara E- 
kursgvidanto en la popolaltlemejo kaj malavara 
gastiganto de e-istaj geamikoj. La nekrologo en 
la entombiga ceremonio resumis: Ne nur 
instruisto li estis kun fervoro. Albrecht KRONENBERGER 

Boriŝa Miliĉeviĉ (Serbio, 1931 - 2013) 

Boriŝa Miliĉeviĉ, diplomita filologo, naskiĝis la 
14-an de oktobro 1931, esperantistiĝis en la jaro 
1953 kiel studento en Beogrado, kaj forpasis la 
2-an de februaro 2013. Li estis direktoro de E- 
Instituto de Serbia E-Ligo ekde 1984 kaj ĝis la 
lastaj tagoj de sia vivo li vigle komunikiĝis kun 
aliaj E-institutanoj pri aktualaj aktivaĵoj kaj 
novaj planoj. 

Boriŝa estis kunfondinto de Studenta E-Klubo en 
Beograd kaj li plenumadis diversajn funkciojn 
en pluraj E-societoj kaj en la E-Ligoj de Vojvodino, Serbio kaj Jugoslavio. 
Li estis ĝenerala sekretario de TEJO (1955-56), Komitatano A de UEA por 
JEL (1977-1979, 1983-1986, 1992) kaj UEA-delegito en Novi Sad. Lia E- 
agado lasis profundajn spurojn sur la kampoj de E-instruado, E-ekzamenoj, 
tradukado inter E-o kaj aliaj 8 lingvoj kiujn li scipovis, E-bibliografio kaj 
ĵumalismo, kun multaj verkoj publikigitaj libroforme, en E-aj kaj 
nacilingvaj revuoj, aŭ kiel konferencaj prelegoj. 

Lia Esperanta kaj faka agado estis rekonata ankaŭ ekstermovade. Li estis 
distingita de la Prezidanto de Respubliko per Medalo de Laboro, li ricevis 
Ordenon por meritoj en la E-movado de Jugoslavia E-Ligo, Oran Insignon 
de Serbia Kultur-kleriga Komunumo, Medalon de Serbia Unuiĝo de 
sciencaj kaj fakaj tradukistoj kaj aliajn rekonojn. 

Radojica PETROVIĈ 



Reagoj 


Pri lingvo per simplaj vortoj 

En la artikolo ‘Invito al la tuta vasta mondo’ (IPR 12/4) estas prezentita la 
pozitiva rolo de modema natura lingvo - Esperanto - en la instruo de 
fremdaj lingvoj al 5- ĝis 11-jaraĝaj infanoj. 

Ce tradicia procedo oni mezuras lematan lingvon per la malfacila denaska, 
aŭ per alia bone konata lingvo. Sed la homaro jam antaŭ longe venis al 
kompreno pri tio, ke mezurilo devas esti pli simpla kaj pli universala ol la 

mezurata objekto. Kaj konforme al tiu ĉi principo, E-o estas pli konvena 
por komparmezuro de alia lingvo, ol iu ajn alia lingvo. 

Ni komparu du malsamajn opiniojn pri la naturo de lingvo. 

En Vikipedio oni povas trovi la sekvan opinion. 

Lingva leĝo montras ĝeneralajn regulojn, kiuj karakterizas tiun aŭ alian 
nivelon de la homa ling\’o ĝenerale. Alivorte tiuj, kiuj nomiĝas lingvistikaj 
ĝeneralaĵoj, ekzemple, la ling\’a duaspekteco (la ekzisto en ĉiu ling\’o de 
esprima aspekto kaj de enhava aspekto). Kaj krome la leĝo montras ankaŭ 
specialajn regulojn - tiujn, kiuj karakterizas la evoluon de fonetikaj, 
morfologiaj, leksikaj kaj aliaj apartaĵoj de konkreta ling\’o enkadre de la 
parolprocedo. 

E1 la sama fonto oni povas ekscii ankaŭ, ke parolo estas historie formiĝinta 
modelo de interhoma komunikado pere de lingvaj konstruoj ellaboritai 
surbaze de difinitaj reeuloj . La parola procedo konsistas, de unu flanko, el 
formado kaj formulado de penso pere de lingvaj (parolaj) rimedoj, kaj de 
alia flanko - el ricevo de la lingvaj konstruaĵoj kaj ilia kompreno. 

Gi aspektas tre solide kaj montras direktojn de certaj sciencaj okupoj. Sed 
ŝajne en ĝi temas ne pri natura lingvo, kiu aperis kaj evoluas laŭ objektiva 
leĝo de la naturo, sed estas ellaborita surbaze de certaj reguloj por aperigi 
sociajn leĝojn, direktivojn kaj instrukciojn. Tiuspeca lingvo estas taŭga 
ankaŭ por plani teĥnologiajn procedojn kaj eĉ tiujn, laŭ kiuj oni faras 
sciencajn esplorojn. 

Sed pedagogoj instruas naturan lingvon, destinitan por la ĉiutaga kunagado 
de la homoj. Do, eble, ili prezentu la lingvon uze de simplaj vortoj de la 
natura lingvo, kiun feliĉe sukcesis ricevi la infanoj, kiuj ankoraŭ ne havis 
okazon konatiĝi kun lingva analizo, plenumata en terminoj de lingvouza 
instrukcio. Sed kiu distingo estas inter tiuj du lingvoj? 

La natura ja aperis pli frue ol la lingvo destinita ĝin normigi. Kaj ĝi ja estas 
grava parto de la nacia materia kulturo, kies evoluon studas filologoj. 

Sed estus inde koni la kriteriojn, kiuj ebligas ne miksi naturajn objektojn - 
kaj inter ili ankaŭ lingvojn - kun planitaj kaj artefaritaj objektoj. Sciante ilin 
oni povas distingi la objektivajn leĝojn de la subjektivaj, ellaboritaj por 
normigi homajn interrilatojn. 

Konforme al tiuj kriterioj E-o estas inventita kaj evoluas laŭ tute samaj 
postuloj de objektiva leĝo de la naturo, laŭ kiuj evoluas ĉiuj naciaj lingvoj. 

Kaj krome, Esperanto estas tiel klara lingvo, ke oni povas el ĝi pli simple 
ekvidi lingvan leĝon de la naturo, ol el ceteraj lingvoj, de kiuj ne estas eble 
same simple ekvidi ĝin pro troa pezeco de iliaj eksteraj formoj. 

Tiuj ĉi kvalitoj de E-o ebligis uzi ĝin ĉe instruo de infanoj, pri kiu temas en 
la supre menciita artikolo el IPR 12/4. Kaj danke al tiu avantaĝo de la 
instruo surbaze de E-o eblas proksimigi la lingvoleman procedon al tiu, laŭ 
kiu la homo en sia infana aĝo ekposedas la gepatran lingvon. 

Ĉiu e-isto senpere konas la avantaĝojn de E-o. Sed speciale por instruistoj, 
kiuj dume ne konas E-on, estas bezonate mallonge diri pri ĝiaj avantaĝoj: 

• La plej grava avantaĝo de E-o estas tiu, ke pere de ĝi estas eble ne nur 
estigi imagon pri la lingva fenomeno ĝenerale, sed ankaŭ pri la postuloj 
de la objektiva leĝo de la naturo, laŭ kiu evoluas ankaŭ ĉiuj naturaj 
lingvoj - naciaj lingvoj. 

• Naciaj lingvoj havas sufiĉe pezan eksteran formon (lingvan kodon), ke, 
se figure paroli, ĉe ĝia instruo ne la koipo gvidas la voston (ne la imago 
estas antaŭ la formo), sed la vosto gvidas la korpon (instruado baziĝas 
sur prezento de la formoj). Se oni uzas ĉe la instmo E-on en la rolo de 
kompara mezurilo, tiuokaze aperos la eblo pli nature vicigi la temojn. 

• Danke al la reguleco kaj klareco de la E-vortara konsistaro, ĝiaj 
elementoj povas esti uzataj en la rolo de enklasigiloj. Do tiam oni ne 
nepre bezonos uzi iun ajn specialan terminaron. 

• La E-vortaro entenas relative malgrandan kvanton de la vortoj, el kiuj 
danke al unika sistemo de vortkreado ĝia fakta amplekso estas pli 
granda, ol ĉe iu ajn alilingva vortaro. 

• E-o estas mirinde fleksa lingvo. Tion oni povas ekvidi legante, 
ekzemple, verkojn de Istvan Nemere kaj de multaj aliaj verkistoj kaj 
poetoj. Similan fleksecon povas havi sen risko de intervorta kolizio 
neniu alia lingvo. 

• Frazaj reduktaĵoj, pro la bezono optimumigi la lingvouzon, ekzistas en 
ĉiuj naturaj lingvoj. Kaj ofte nur samlandanoj kapablas prezenti la 
reduktitan frazon en ĝia disvolvita formo. E-lingva stilo estas de- 
komence reduktita. Tamen la enfraza intermembra ligaro klare montras 
la eblon kompreni, kiuj vortoj restas subkomprenataj. 

• Pro la diverseco de la vojoj, laŭ kiuj evoluis la lingvoj, ene de naciaj 
lingvoj ‘kreskis’ malsamaj geneologiaj vortkreaj arboj. Pro tio estas 
problemo ĉe identigo de t.n. samsignifaj vortoj de komparataj lingvoj, se 
mankas konforma ekstera etalono. Forigi la problemon estas eble 
eldonante klarigvortarojn kun klarigoj en E-o. 

• Uze de E-o estas eble praktiki instruprocedon sen uzo de speciala 
klasifiga terminaro, ĉar tiu estas inteme de E-o. 

Lemo de fremda lingvo, proponata per lemolibroj de plenkreskuloj, ofte 
similas ludon, laŭ kiu infanoj konstruas el apartaj ludelementoj iun kon- 
struaĵon, aŭ maŝinon. Kaj por tio estas aldonata teĥnologia instrukcio sub la 
nomo de lemolibro, en kiu mankas loko paroli pri la lingvo per simplaj 
vortoj. Sed kial do ni ne eldonu kvazaŭ rektan metodon de la uzo de E-o? 

La efiko de la kvazaŭ rekta metodo baziĝas sur tio, ke la lemanto antaŭe 
bezonas reveni al la komenco - malleviĝi de la propra gepatra lingvo al 
baza nivelo (kvazaŭ tute forgesante sian propran nacian lingvon). Kaj de tiu 
punkto li helpe de instruisto sinsekve leviĝu al reinventanto de nova parola 
lingvo. 

Ĉiu nacia lingvo estas treege ampleksa. Por optimumigi la procedon, oni 
konsideru, ke estas ne racie antaŭ ĉio lemi la bildigan parton de la lingvo. 
Estas certe, ke la frazo prezentas nur unu strekon de la bildo. Kaj por 
bildigo estas bezonataj multaj strekoj. Sed estas kategorio de apartaj - 
memstaraj frazoj - la frazoj portantaj aktualan informon, laŭ analizo de kiuj 
estas eble disvolvi prezenton de ceteraj scioj pri la lingvo. Kaj nur pli poste 
estus inde prezenti klasigan analizon de la lingvo, sed eĉ tiun estas eble plej 
parte plenumi uze de la konformaj ebloj de E-o. 

Por fari la lingvolemon pli sistema, estus inde konsideri, ke fakte ĉiu 
elementa frazo konsistas el nur kvar apartaj (praktike sendependaj unu de la 
alia) partoj. Unu el la partoj prezentas tiun (aŭ tion), pri kiu (aŭ pri kio) oni 
informas. La dua parto prezentas la informon mem. La tria prezentas la 
subjekton (aŭ objekton), al kiu la informata ago estas direktita. Kaj la kvara 
parto montras punktojn de certa multmezura tempo-spaco, kiujn koncemas 
la priinformata evento. Sed transirante de la aktuala frazo al ĝia vortara 
konsisto (al la modeloj de la aktualaj partoj de la frazo) oni povas rimarki, 
ke ĝiaj E-lingvaj formoj havas indikojn de sia destino. Unuj el tiuj 
prezentas el si la rolon de siaspeca frazoparta mezurunuo, sed la aliaj estas 


IPR 13/2>38 



destinataj montri la kompar-rezulton de aktuala valoro kun ilia envortara 
etalono. 

En la E-vortaro estas ankaŭ unikaj kunlig-elemenoj, pere de kiuj estas eble 
montri la strukturon de ĉiu ajn frazo en ĝia abstrakta (en formula) formo. 
La listo de tiaj abstraktaĵoj povus esti utila almenaŭ por aperigi plenan 
kompleton de frazaj formoj, kio siavice ebligus optimumigi komparan 
studon de la lingvoj. Simila eblo malestas ĉe ceteraj lingvoj. 

Kaj kion celas la mallonga informo prezentita ĉi-tekste? Estas espero, ke 
inter la legantoj de IPR troviĝos ankaŭ tiuj, kiuj estas pretaj pridiskuti la 
temon kaj, eble, eĉ partopreni en kolektiva ellaboro de eleganta 
kvazaŭrekta metodo de krea lingvolemo surbaze de la objektiva leĝo de la 
naturo. 


Vilorg Teravainen (Finnlando, vilorg@elmi.fi) 


Internaj kaj eksteraj kondiĉoj de evoluo 

Iuj samliganoj eble memoras pri mia (kvankam ne tre ofta) rolado en ILEI, 
inkluzive de tiu en IPR, kaj nun eble demandas sin, kio igis min reveni en 
la Ligon. Mia respondo estus tio, ke la motivo por tio originis ne el ia 
antaŭa intenco, sed prefere el la (iom hazarda) ricevo de la lasta n-ro de 
IPR, kiu revekis mian pli fruan interesiĝon pri la Ligo, krome el la informo, 
ke la Ligo baldaŭ ekhavos novan prezidanton. 

Verdire ekzistas ankaŭ pli konkreta motivo por tio: nome tio, por kio mi 
voĉadas ankaŭ aliloke, kaj kies rilato al la instruado estas tre strikta. 
Permesu al mi skizi tiun „kion” ĉi tie. 

Mi eliras el la cirkonstanco, ke E-o, malgraŭ sia „eŭropeco”, ne atingis eĉ 
niatage tiun rangon en la instruplano de eŭropaj lemejoj, kian ĝi sendube 
meritus, se ne pro aliaj konsideroj, tiam pro la ne tre altaj sukcesoj, atingitaj 
(kaj -ataj) en la instruado de fremdaj lingvoj ĝenerale. Tiu ĉi cirkonstanco 
estas objektiva: ni vane gurdadas niajn argumentojn ĉu rilate la 
propedeŭtikan, ĉu rilate la „demokrati-emajn” flankojn de la afero. Aperas 
nenia signo de tio, ke oni volas plialtigi la statuson de E-o tie kaj ĝenerale 
ankaŭ ali-terene. Se mi ne eraras, kelka progreso demonstreblas precipe en 
la instmado de la lingvo en ne-eŭropaj landoj, kie E-o, kiel kuriozaĵo, 
ankoraŭ faras kelkan allogan efikon. 

Tiu ĉi cirkonstanco, kvankam ne favora, ebligas al ni, instruistoj kaj e-istoj, 
dediĉi pli da atento ankaŭ al tiuj flankoj de la instruado, kiuj, malgraŭ malaj 
taksoj je unua rigardo, rilatas pleje rekte al la instruado de E-o. Tiuj flankoj 
kon kr ete estas: la instruota lingvo mem kaj la interrilato inter la instruado 
unuflanke, la por-E-a laboro de e-istoj kaj la sociaj cirkonstancoj aliflanke. 
Mi iom detalas ĉiun el ili. 

E-isto de preskaŭ 40 jaroj kaj konanto de pluraj etnaj lingvoj, mi kuraĝas 
aserti (riskante la stampon de herezeco), ke E-o, malgraŭ ĉiuj siaj 
nedebateblaj valoroj kaj avantaĝoj (super kaj etnaj kaj aliaj artefaritaj 
lingvoj), la rangon de sufiĉe poluriĝinta lingvo ankoraŭ ne atingis . Entute: 
tia poluriĝo de lingvo kun ne pli ol 125 jaroj da ekzistado, kian etnaj 
lingvoj pleje atingis jam antaŭlonge, apenaŭ atendeblas. Malgraŭ ĉi tio, pri 
la atingaĵoj en la lingva evoluo de E-o ni devas ne honti, sed fieri. La lingvo 
tamen - ne multerilate! - bezonus evoluigon, unuecigon, ĉar la vortuzado 
estas ne sufiĉe stabila, pro kelkaj pliaj trajtoj E-o impresas ne kiel lingvo 
„plenkreskinta”, sufiĉe matura. Ci tio validas ankaŭ pri la tradicia lingvo: 
sufiĉas mencii, ke sole en la lasta n-ro de IPR mi kalkulis ne malpli, sed pli 
ol 10 tiajn kazojn, kie la inversa vortordo estis senmotive uzita. Sed kiel 
heredigi pli bonan E-on, se ni oftakaze opinias eĉ tiun lingvan elementon 
ĝusta, kies ĝusteco estas debatebla? 

Ni devus ankaŭ tion ekzameni, ĉu la motivoj por eklemi E-on estas sufiĉe 
fortaj, ĉar miaopinie ili estas ne tiaj. Instruante E-on, ni havigas la konon 
propre de tia lingvo, kiu ankoraŭ estas for de la statuso de socie bezonata 
komunikilo, ĉar, krom niaj arte organizitaj uzebloj (kunvenoj, kongresoj 
k.s.) kaj la povo legi / aŭskulti ĝiajn kulturaĵojn, ĝi estas ne uzebla , dum en 
la instruado de la konkuranta angla lingvo tia malhelpo ne ekzistas, eĉ... La 
kolegoj povus rajte kontraŭĵeti al ĉi tio, ke la tasko forigi ĉi tiun malhelpon 
koncemus plie la ceterajn organizaĵojn, sed kion fari, se tia emo tie ne 
ekzistas? 

Estu permesate mencii ion, pro kio oni ĉi tie povus eble pli rajte protesti: 
nome tion, ke la grado de interesiĝo pri E-o (resp. de la emo ĉe la koncemaj 
registaraj instancoj integri E-on en la lemejajn instruprogramojn) grand- 
mezure (se ne plej) dependas ankaŭ de la socia sistemo reganta kaj la 
politika-ekonomia interrilato de la unuopaj landoj. Por ilustri ĉi tion, mi 
mencias, ke antaŭ la sistemŝanĝo la ŝancoj por E-o iĝi instmata en lemejoj 
en Elungario (almenaŭ kun eksperimentaj celoj) estis sinkrone kaj diakrone 

plej favoraj - i.a. tial, ĉar la laborejoj (tiam ekskluzive hungaraj!) ne 
postulis de kandidatoj por laborlokoj la konon de la lingvo de la eventuale 
dungantaj laborej-mastroj, kiel nun. Car nun la tuta sistemo de la instruado 
de fremdaj lingvoj estas submetita al ĉi tiaj bezonoj, el kio sekvas ankaŭ la 
nuna mizera statuso de E-o (ne nur en Hungario). Estus necese kunligi la 
lukton por E-o kun tiu por la antaŭenigo de la socia evoluado. 

Fine ion pri la nova gvidantaro de ILEI: mi deziras tian prezidanton novan, 
kiu ne malhelpas la atentigon pri tiaj konsideroj kiuj, kvankam ŝajne de 
sekundara graveco, tamen necesas el la vidpunkto de la evoluado de E-o. Ĉi 
tiu bezono plej certe kontentigeblas per tia balotado, ĉe kiu la anoj elektas 
ne inter personoj, sed inter iliaj programoj, starpunktoj, resp. en kolektiva, 
demokratia gvidmaniero. 

Johano PETIK (Hungario) 

Lernantoj el Herzberg kun siaj italaj gastigantoj dum urborigardado en 
Mazara de Vallo, Italio (Komenius-projekto GUTO, vdp.23.) 



La 3-a ISOA en Koreio (vdp.26.) 

